**S p r á v a**

o výsledkoch a podmienkach výchovno-vzdelávacej činnosti

Špeciálnej základnej školy s materskou školou

Nevädzová 3, 821 01 Bratislava

 za školský rok 2020/2021

**Predkladá:**

PaedDr. Gabriela Chudá

riaditeľka ŠZŠ s MŠ

 Prerokované v pedagogickej rade ŠZŠ s MŠ dňa 04.10.2021

 **Vyjadrenie rady školy:**

 Rada školy odporúča zriaďovateľovi

 OÚ Bratislava

 **s c h v á l i ť**

Správu o výsledkoch a podmienkach

výchovno-vzdelávacej činnosti

ŠZŠ s MŠ Nevädzová 3, BA

za školský rok 2020/2021

Prerokované v Rade školy dňa 12.10.2021

 PaedDr. Miroslava Klokočová

predseda Rady školy pri ŠZŠ s MŠ, Nevädzová 3, Bratislava

 .......................................................................

**Stanovisko zriaďovateľa:**

OÚ Bratislava

**s c h v a ľ u j e**

Správu o výsledkoch a podmienkach

výchovno-vzdelávacej činnosti

ŠZŠ s MŠ Nevädzová 3, Bratislava

za školský rok 2020/2021

................................................................

 za zriaďovateľa

**Vypracovali:** PaedDr. Gabriela Chudá PaedDr. Lucia Bottová

Mgr. Jana Steinerová

PhDr. Jozef Štefan, PhD.

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 435/2020 Z. z. zo 18.12.2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Koncepcia školy na roky 2019-2024
3. Plán práce ŠZŠ s MŠ, Nevädzová 3 na školský rok 2020/2021
4. Vyhodnotenia plnenia plánov práce jednotlivých metodických združení a predmetových komisií.
5. Informácie o činnosti Rady školy pri ŠZŠ s MŠ na Nevädzovej ul. 3 v Bratislave
6. Ďalšie podklady:
	* Hodnotiace správy MO
	* Výročné správy CŠPP a ŠMŠ
	* Hodnotiaca správa - Výchovné poradenstvo
	* Hodnotiaca správa - Zelená škola
	* Hodnotiaca správa - Drogová prevencia
	* Hodnotiaca správa - Výchova k manželstvu a rodičovstvu
	* Hodnotiace správy – rôzne
	* Zápisnice z pedagogických rád
	* Klasifikačné hárky
	* Mesačné plány práce
	* Správa o výsledkoch rozboru hospodárenia za rok 2020

**S p r á v a**

o výsledkoch a podmienkach výchovno-vzdelávacej činnosti

 Špeciálnej základnej školy s materskou školou, Nevädzová 3, 821 01 Bratislava za školský rok 2020/2021.

**I. 1.** **Základné identifikačné údaje o škole:**

|  |
| --- |
| **1.** Názov školy: Špeciálna základná škola s materskou školou |
| **2.** Adresa školy: Nevädzová 3, 821 01 Bratislava 2 |
| **3.** telefónne číslo: 02/43 63 87 11, 02/43 29 35 00 mobil: +421 915 710 913 |
| **4.** Internetová adresa: www.szsmsnevadzova.edupage.org e-mailová adresa: szsnevadzova@gmail.com |
| **5.** Zriaďovateľ: OÚ Bratislava, odbor školstva, Tomášikova 46, 832 05 Bratislava  |

**2. Vedúci zamestnanci školy:**

|  |  |
| --- | --- |
| **Meno a priezvisko** | **Funkcie** |
| PaedDr. Gabriela Chudá | riaditeľ školy (menovaný od 1.7.2004) |
| PaedDr. Lucia Bottová | zástupca riaditeľa školy - štatutár  |
| PhDr. Jozef Štefan, PhD.  | vedúci odborného úseku CŠPP  |
| Mgr. Jana Steinerová  | zástupca riaditeľa školy pre nepedag. zam.  |

**3. Údaje o rade školy a iných poradných orgánoch školy:**

**Údaje o rade školy:**

 V školskom roku 2020/2021 sa Rada školy zišla dvakrát, z toho jedenkrát dištančnou formou. Účasť na zasadnutiach bola 90 %.

 Na začiatku školského raka sme zaznamenali zmenu v Rade školy - za zástupcu OÚ Ing. Jaroslava Rolka bola do našej rady školy OÚ Bratislava delegovaná Ing. Jolana Krajmerová.

 Na prvom zasadnutí sme pozornosť venovali Správe o výsledkoch a podmienkach výchovno-vzdelávacej činnosti za školský rok 2019/2020 a Plánu práce na školský rok 2020/2021.  Rade školy bola predložená Správa o hospodárení za rok 2019 a Návrh rozpočtu na rok 2020 a tiež Správa o  hospodárení s fondom ZRPŠ za šk. rok 2019/2020. Rada školy bola informovaná aj o úspešnom pokračovaní v celosvetovom projekte „Zelená škola“ .

Z dôvodu prijatých opatrení v súvislosti s ochorením COVID-19 od 26. 10. 2020 – 13. 11. 2020 ( II. stupeň ŠZŠ ) a v mesiacoch január – marec sme prerušili vyučovanie, tak pre žiakov školy ako i materskej školy a zaviedli dištančnú formu vzdelávania žiakov v ŠMŠ aj ŠZŠ. Od 23. 3. 2021 sa vzdelávanie prezenčnou formou obnovilo.

V súvislosti s odchodom do penzie p. PaedDr. Lucie Takáčovej došlo v zložení našej Rady školy k ďalšej zmene. Vedúca odboru školstva Okresného úradu Bratislava za menovanú delegovala 8. 3. 2021 za člena našej Rady školy Mgr. Veroniku Csontosovú.

Druhé zasadnutie sa udialo dištančnou formou. Rada školy bola oboznámená s pretrvávajúcim súdnym sporom s OA, ktorý sa pomaly posúva vpred. Rada školy bola informovaná aj o  činnosti občianskeho združenia Nevädza, ktoré zafinancovalo a zabezpečilo nákup školských pomôcok a výtvarných potrieb pre školu, a taktiež činnosťou Občianskeho združenia Zvonček, ktoré na prelome júla a augusta 2020 plánovalo uskutočniť letný tábor v Jasnej pre naše deti.

Po personálnych zmenách napokon Rada školy fungovala v školskom roku 2020/2021

 v tomto zložení:

**Členovia rady školy:**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za**  |
| 1. | PaedDr.Miroslava Klokočová | predseda | učiteľka ŠZŠ |
| 2. | Mgr. Ivana Fábryová | člen | učiteľka ŠMŠ |
| 3. | PhDr. Jozef Štefan, PhD. | člen | vedúci CŠPP |
| 4. | PaedDr. Jozef Šimko | člen | zástupca OU Bratislava |
| 5. | Mgr. Veronika Csontosová | člen | zástupca OU Bratislava |
| 6. | Ing. Jolana Krajmerová | člen | zástupca OU Bratislava |
| 7. | Mgr. Magdaléna Bartáková | člen | zástupca OU Bratislava |
| 8. | Silvia Hangurbadžová | člen | zástupca rodičov |
| 9. | Ing. Pavol Mihál | člen | zástupca rodičov |
| 10. | Adriana Kudryová | člen | zástupca rodičov |
| 11. | Žaneta Vörösová | člen | zástupca rodičov |

**4. Údaje o predmetových komisiách a metodických združeniach - poradných orgánoch riaditeľa školy:**

**Poradné orgány riaditeľa školy:**

* + Metodické združenie I. stupeň
	+ Metodické združenie II. stupeň
		1. Sekcia prírodovedných predmetov
		2. Sekcia spoločenskovedných predmetov
		3. Sekcia výchovných predmetov
		4. Sekcia slovenského jazyka.

Metodický orgán v školskom roku 2020/2021 pracoval spoločne pre I. aj II. stupeň. Stretli sme sa na dvoch pracovných stretnutiach z plánovaných štyroch pracovných stretnutí:

1. **pracovné stretnutie** – 14.09.2020

Oboznámenie členov MO s ročným plánom. Návrhy, priebeh, realizácia a jeho schválenie. Predloženie a schválenie plánu činnosti MO pre I. a II. stupeň a konkrétnych navrhovaných tém na jednotlivé stretnutia činnosti MO. Vytvorenie plánu zasadnutí pracovných stretnutí.

1. **pracovné stretnutie** –16.11.2020

Oboznámenie sa so zásadami tvorby projektov.

Zodpovedné - PaedDr. Gabriela Chudá, Mgr. Lucia Forgacsová, nás informovali o písaní a tvorbe jednoduchých projektov, či už rozvojových projektov zverejnených  MŠVVaŠ SR, alebo inými ministerstvami, prípadne dotácie alebo granty mestských častí, prípadne VÚC.

1. **Pracovné stretnutie** – sa nám v dôsledku pandémie Covid 19 nepodarilo zrealizovať.
2. **Pracovné stretnutie** – sa nám v dôsledku pandémie Covid 19 nepodarilo zrealizovať.

MO ŠZŠ napriek tomu pracoval podľa plánu činnosti pre školský rok 2020/2021. V jednotlivých oblastiach sme sa zameriavali na nasledovné aktivity:

* sústredili sme sa na rozvoj slovnej zásoby a správneho, spisovného vyjadrovania sa žiakov,
* skvalitnenie techniky čítania prostredníctvom mimočítankového čítania s využitím žiackej knižnice a časopisov,
* zamerali sme sa na prednes poézie a prózy,
* skvalitnenie písomného vyjadrovania a zlepšenie písomného prejavu žiakov. Dbali sme na estetiku a úhľadnosť písomného prejavu i rozvoj rečovej kultúry.
* Podávali sme poznatky hravou formou, prostredníctvom tvorby tajničiek, osemsmeroviek,
* Zamerali sme svoju činnosť na prelínanie environmentálnej výchovy všetkými predmetmi i školskými a mimoškolskými aktivitami, realizovaním projektu „ Zelená škola „.
* Zamerali sme sa na rozvoj spoločenskej orientácie a národného vedomia žiakov prostredníctvom výchovno-vzdelávacieho procesu (nástenky, prezentácie,...); vlastenecké a národné povedomie sme upevňovali aj udržiavaním zvykov a tradícií – Vianoce, Veľká noc, Deň matiek, Deň otcov, Deň rómov.
* Zamerali sme sa na utváranie a upevňovanie kladného vzťahu k manuálnej práci. Žiaci získavali vedomosti o prírodných a odpadových materiáloch, pracovnom náradí a pracovných postupoch.
* Využívali sme školský pozemok a špeciálne učebne – **pokiaľ sa dalo** (pracovná dielňa, tvorivá dielňa, výtvarná dielňa, kuchynka), kde sme vlastnoručne dopestované plody spracovávali, a následne použili. Upevňovali sme zmysel pre poriadok, hygienické návyky, hospodárenie s materiálom. Zorganizovali tvorivé dielne s jesennou a zimnou tematikou.
* Aktívne sme sa zapojili do výtvarných súťaží, hudobných súťaží, rozvíjali sme prepojenie hudby, pohybu a rytmu v rámci vyučovacích hodín.
* V rámci vyučovacieho procesu sme realizovali vyučovanie vonku (slovenský jazyk, matematika, čítanie, vlastiveda, výtvarná výchova, ...).

V dôsledku pandémie COVID-19 sme od 08.01.2021 zatvorili školu a prešli na dištančné vzdelávanie žiakov v domácom prostredí. Vzdelávanie prebiehalo formou elektronickej a telefonickej komunikácie s rodičmi žiakov, prostredníctvom ktorej učitelia zadávali úlohy žiakom a inštruovali rodičov ako správne postupovať pri edukácii žiakov. Niektorí žiaci , ktorí nemajú možnosť vzdelávať sa na diaľku pomocou elektronických médií, dostávali úlohy formou pracovných listov, pre ktoré im buď prichádzali v určený čas rodičia, alebo oni sami. Pri ďalšom preberaní pracovných listov, prinášali vypracované listy späť. Úlohy so žiakmi vykonávali v domácom prostredí rodičia, nakoľko žiaci si vyžadujú asistenciu pri práci. Spätnú väzbu – foto, video-dokumentáciu, komentár a hodnotenie práce dieťaťa posielali rodičia učiteľke elektronickou formou a konzultovali telefonicky.

Úlohy pre žiakov sme prispôsobovali domácemu prostrediu, vychádzali sme z učebných plánov pre jednotlivé ročníky a varianty žiakov, pričom sme obsah učiva redukovali. Prihliadali sme na podmienky a možnosti výučby v domácom prostredí.

U žiakov B a C variantu sme sa zamerali najmä na rozvíjanie komunikačnej schopnosti, grafomotorických zručností, matematiku, čítanie, pracovné vyučovanie, sebaobslužné činnosti a vo veľkej miere na výchovy – telesná výchova a šport, výtvarná a hudobná výchova. Výchovné predmety s využitím terapeutických prvkov (arteterapeutických, aromaterapeutických, ergoterapeutických, muzikoterapeutických, ...) sú u žiakov B a C variantu preferované.

U žiakov vzdelávaných podľa variantu A v jednotlivých ročníkoch sme pokračovali podľa učebných plánov bez redukcie učiva. Predovšetkým sme sa zamerali na vyučovacie predmety: Slovenský jazyk a literatúra, matematika, vecné učenie a aj výchovy. U starších žiakov aj na všetky prírodovedné a spoločenskovedné predmety, ako je geografia, dejepis, prírodopis, biológia, fyzika i chémia, občianska náuka a pod.

Rodičia žiakov vzdelávaných vo všetkých variantoch to mali ťažké. Uvedomujeme si, že naše deti vôbec nie sú samostatné, na idividuálnu prácu musí neustále niekto dohliadať a tak veríme, že pre rodičov to bolo veľmi ťažké obdobie.

Žiaci boli vo vyučovacích predmetoch hodnotení podľa Metodického pokynu k hodnoteniu žiakov číslo 19/2015 Ministerstva školstva, vedy, výskumu a športu.

**Projekty:** Zelená škola – získali sme certifikát Zelená škola v téme „ZELEŇ“, ktorý je platný do augusta 2023

**Športové súťaže :**  z dôvodu ochorenia Covid 19 sa neuskutočňovali turnaje ani súťaže žiakov, dokonca sa nevyužívala ani telocvičňa s ohľadom na zdravie a bezpečnosť žiakov.

**Súťaž v zbere :** Olománia – umiestnili sme sa na 21. mieste v rámci zapojených škôl v Bratislave

**Výtvarné súťaže :**

* 17. ročník medzinárodnej detskej výtvarnej súťaže pod záštitou podpredsedníčky Žilinského samosprávneho kraja Ing. Eriky Jurinovej „VIANOČNÁ POHĽADNICA“
* Vianočná pohľadnica ministrovi školstva
* Celoslovenský XXI. výtvarný salón znevýhodnených detí 2021
* Natur-pack – jesenná súťaž zameraná na tému predchádzania vzniku odpadov a recyklácie

**Exkurzie : po čiastočnom uvoľnení v opatreniach pre šírenie nákazy Covid-19 sme uskutočnili v malých skupinách za prísnych hygienických opatrení niektoré exkurzie:**

* ZOO
* Botanická záhrada
* Návšteva Štátneho Bábkového divadla
* Bratislavský hrad
* Štrkovecké jazero

**Školské akcie** :

* Mikuláš
* Tvorivé dielne (jesenné – deň stromov, vianočné)
* Deň Zeme
* Deň detí
* Školské rozhlasové okienko – tematicky zamerané

Súťaže, exkurzie, školské akcie sme počas dištančného a aj prezenčného vzdelávania realizovali v súlade dodržiavania pokynov vydaných MŠVVaŠ SR a RÚVZ.

**5. Údaje o žiakoch školy za školský rok 2020/2021:**

**Údaje o počte zapísaných žiakov do 1. ročníka ŠZŠ- A-variant**

|  |  |  |
| --- | --- | --- |
| **POČET ŽIAKOV** | **Z CELKOVÉHO POČTU ZAPÍSANÝCH** | **POČET TRIED** |
| **SPOLU** | **DIEVČATÁ****počet / %** | **ODKLADY****počet / %** | **NEZAŠKOLENÍ V MŠ****počet / %** | **SAMOSTATNÉ ( SPOJENÉ)** |
| 8 | **2** | **0** | **1** | 2 |

|  |  |  |
| --- | --- | --- |
| **Ročník** | **Stav k 15. 9. 2020** | **Stav k 31. 8. 2021** |
| **Počet****tried** | **Počet žiakov** | **Počet odd.****ŠKD** | **Počet žiakov****v ŠKD** | **Počet tried** | **Počet žiakov** | **Počet odd. ŠKD** | **Počet žiakov v ŠKD** |
| **Príp.** | **1** | 8 | 1 | 8 | **1** | 9 | 1 | 8 |
| **1.** | **1** | 7 | 1 | 6 | **1** | 9 | 1 | 8 |
| **2.** | **1** | 5 | 0 | 5 | **1** | 5 | 0 | 5 |
| **3.** | **1** | 6 | 1 | 4 | **1** | 8 | 1 | 5 |
| **4.** | **2** | 14 | 1 | 8 | **2** | 14 | 1 | 8 |
| **5.** | **1** | 7 | 0 | 4 | **1** | 7 | 0 | 4 |
| **6.** | **2** | 13 | 0 | 5 | **2** | 13 | 0 | 5 |
| **7.** | **1** | 7 | 0 | 2 | **1** | 8 | 0 | 2 |
| **8.** | **1** | 9 | 0 | 2 | **1** | 9 | 0 | 2 |
| **9.** | **1** | 5 | 0 | 0 | **1** | 5 | 0 | 0 |
| **10.** | **0** | 1 | 0 | 0 | **0** | 1 | 0 | 0 |
| **Spolu** | **12** | **82** | **4** | **44** | **12** | **88** | **4** | **47** |

**Údaje o prijatých žiakoch na štúdium na stredné školy**

 žiaci 9. ročníka

|  |  |
| --- | --- |
|  **Počet žiakov 9. roč.** | Prehľad o počte žiakov 9. ročníka prijatých na OU |
| **OU** |
| **4** | **Prihlás.** | **Prijatí** |
| **4** | **4** |

žiaci nižších ročníkov II. stupňa ŠZŠ , ktorí ukončili povinnú školskú dochádzku

|  |  |
| --- | --- |
| **Ročník** | **Počet žiakov** |
| **6.roč.** | **1** |
| **7.roč.** | **1** |
| **10.roč.** | **1** |

**Sumár:** 7 žiakov končiacich, z toho 5 pokračujú v štúdiu na OU, 1 žiačka pokračuje na PŠ, 1 žiaci ukončili povinnú školskú dochádzku a nepokračuje v ďalšom štúdiu.

**6. Údaje o výsledkoch hodnotenia a klasifikácie žiakov podľa poskytovaného stupňa vzdelania:**

**I. stupeň špeciálnej základnej školy**

**Hodnotenie žiakov 1. ročníka ŠZŠ variantu A**

|  |  |  |  |
| --- | --- | --- | --- |
| **Počet žiakov****1. ročníka** | **Počet žiakov,****ktorí dosiahli****- veľmi dobré výsledky -** | **Počet žiakov,****ktorí dosiahli****- dobré výsledky -** | **Počet žiakov,****ktorí dosiahli****- slabé výsledky -** |
| **8** | **6** | **0** | **2** |

**Hodnotenie žiakov 2. – 4. ročníka ŠZŠ podľa variantu A**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Ročník** | **Trieda**  | **Sl. jaz. a lit.** | **RSK** | **M** | **Vec.u.** | **Vl** | **Pv** | **Hv** | **Vv** | **Tv** | **Ø****triedy** |
| **2.** | **II.** | 1,16 | 1,00 | 1,16 | 1,00 | - | 1,00 | 1,00 | 1,00 | 1,00 | **1,04** |
| **3.** | **III.** | 1,50 | 1,00 | 1,16 | 1,00 | - | 1,00 | 1,00 | 1,00 | 1,00 | **1,08** |
| **4.** | **IV.** | 2,00 | 1,00 | 1,88 | - | 2,00 | 1,00 | 1,00 | 1,00 | 1,00 | **1,36** |
| **Ø predmetov** | **1,55** | **1,00** | **1,40** | **1,00** | **2,00** | **1,00** | **1,00** | **1,00** | **1,00** |  |

**II. stupeň ŠZŠ podľa variantu A**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ročník** | **Trieda** | **Sl.jazalit** | **M** | **Inf** | **Vl** | **F** | **Ch** | **Bio** | **D** | **Geo** | **On** | **Ev** | **Nv** | **Pv** | **Hv** | **Vv** | **Tv** | **SP** | **KS** | **Ø Triedy** |
| **5.** |  **VIII.** | 2,75 | 1,50 | 1,00 | 2,50 | - | - | - | - | - | - | - | 1,00  | 1,25 | 1,00 | 1,25 | 1,00 | - | -  | **1,47** |
| **6.** | **VI.** | 2,17 | 2,50 | 1,00 | 2,17 | - | - | - | - | - | - | 1,00 | 1,00 | 1,00 | 1,00 | 1,00 | 1,00 | - | -  | **1,38** |
| **7.** | **IX.** | 1,50 | 1,00 | 1,00 | - | 1,50 | -  | 1,50 | 1,00 | 1,00 | 1,00 | - | - | 1,00 | 1,00 | 1,00 | 1,00 | - | - | **1,12** |
| **8.** | **VII.A** | 2,33 | 2,66 | 1,00 | - | 2,33 | - | 2,33 | 2,33 | 2,66 | 1,33 | 1,00 | 1,00 | 1,33 | 1,00 | 1,00 | 1,33 | - | 1,33 | **1,66** |
| **8.** | **VIII.** | 2,67 | 3,33 | 1,00 | - | 2,00 | - | 2,33 | 2,00 | 1,00 | 1,33 | 1,00 | 1,00 | 1,67 | 1,33 | 1,33 | 1,00 | - | 1,33 | **1,73** |
| **9.** | **IX.** | 2,00 | 2,75 | 1,00 | - | 1,50 | 1,50 | 1,50 | 2,00 | 2,00 | 1,50 | 1,00 | - | 1,00 | 1,00 | 1,00 | 1,00 | - | 1,00 | **1,45** |
| **Ø predmetov** | **2,24** | **2,29** | **1,00** | **2,33** | **1,83** | **1,50** | **1,92** | **1,83** | **1,66** | **1,29** | **1,00** | **1,00** | **1,21** | **1,05** | **1,09** | **1,05** | **-** | **1,22** |  |

**Zoznam uplatňovaných učebných plánov v šk. roku 2020/2021:**

V školskom roku 2020/2021 sme uplatňovali:

* štátne vzdelávacie programy pre žiakov s mentálnym postihnutím ISCED 1- primárne vzdelávanie

- schválené MŠ SR pod číslom CD- 208- 18550/39582 – 1:914 dňa 26. mája 2009

* vzdelávací program pre žiakov s mentálnym postihnutím pre primárne vzdelávanie:

A. Vzdelávací program pre žiakov s ľahkým stupňom mentálneho postihnutia pre primárne vzdelávanie

B. Vzdelávací program pre žiakov so stredným stupňom mentálneho postihnutia pre primárne vzdelávanie

C. Vzdelávací program pre žiakov s ťažkým alebo hlbokým stupňom mentálneho postihnutia pre primárne vzdelávanie

* Schválené MŠVVaŠ SR dňa 5.5.2016 pod číslom 2016-14674/20270:9-10F0 s platnosťou od 1.9.2016
* školský vzdelávací program „SPOLU“
* školský výchovný program „ SRDCE NA DLANI”

**7. Údaje o fyzickom počte zamestnancov a plnení kvalifikačného predpokladu pedagogických zamestnancov školy ku dňu koncoročnej klasifikácie:**

|  |  |  |  |  |  |
| --- | --- | --- | --- | --- | --- |
| **ŠZŠ** | **Počet** | **ŠKD**  | **Počet** | **ŠMŠ** | **počet** |
| **Zamestnanci školy** **SPOLU:** |  |  |  |  |  |
| PZ: učitelia,  | **15** | PZ: výchova | **2** | **PZ:učitelia** | **2** |
| - kvalifikovaní | **14** | - kvalifikovaní | **1** | - kvalifikovaní | **2** |
| - nekvalifikovaní | **1** | nekvalifikovaní | **-** | nekvalifikovaní | **-** |
| - doplňajú vzdel. | **-** | - doplňajú vzd. | **1** | - doplňajú vzd. | **-** |
| **AU:** | **3** |  |  | **AU:** | **2** |
| **OZ:** | **3** |  |  |  |  |
| -školský psycholog | **1** |  |  |  |  |
| -špeciálny pedagóg | **1** |  |  |  |  |
| -logopéd | **1** |  |  |  |  |
| NZ: | **4** | NZ: | **1** | **NZ:** | **1** |
| **-** upratovačky | **1** | **-** upratovačky | 1 | **-** výdaj stravy +školnícke práce | 1 |
| **-** ostatní  | **3** |  |  |  |  |
| **Na dohody:** | **3** |  |  |  |  |

**SPOLU ZAMESTNANCOV: 28 (PZ,NZ,OZ) + 5 AU + 3 DOHODY**

**Vysvetlivky:** PZ – pedagogickí zamestnanci, NZ – nepedagogickí zamestnanci, OZ – odborní zamestnanci

Na dohodu zamestnávame mzdovú účtovníčku, finančnú účtovníčku a upratovačku do telocvične.

**Odbornosť vyučovania podľa jednotlivých predmetov v školskom roku 2020/2021:**

V ŠZŠ i ŠMŠ sme mali okrem učiteľa TV na kratší prac. úväzok, ktorý nemal špeciálnopedagogickú spôsobilosť, všetkých PZ a OZ zamestnancov plne kvalifikovaných, v ŠKD 1 kvalifikovanú pani vychovávateľku a 1 nekvalifikovanú, ktorá si dopĺňala vzdelanie.

**8. Údaje o ďalšom vzdelávaní pedagogických zamestnancov školy:**

Vzdelávanie PZ prebiehalo v súlade s Plánom profesijného rozvoja na roky 2020-2023 a Ročným plánom profesijného rozvoja na šk. rok 2020/2021.

V Pláne profesijného rozvoja sme si vytýčili stratégiu - naďalej podporovať prípravu odborníkov pre školu v oblasti vzdelávacích programov pre učiteľov, vychovávateľov, vedúcich metodických združení, ako aj odborníkov – diagnostikov pre prácu v  Centre špeciálnopedagogického poradenstva. Motivujeme k vzdelávaniu aj zamestnancov ŠMŠ a pedagogických asistentov, a tiež novoprijatých zamestnancov. Stratégia tvorby plánu profesijného rozvoja 2019-2023 vychádza z plánov osobného profesijného rozvoja PZ a OZ, z poslania a zamerania školy. Okrem získavania kompetencií je prioritou na štvorročné obdobie od 2020 do 2023:

* Vzdelávať PZ v oblasti využívania IKT - podnecovať záujem o nové vyučovacie metódy a postupy aj prostredníctvom IKT.
* Podporovať OZ a PZ vykonať 1. atestáciu, prípadne 2. atestáciu.
* Poskytnúť všetkým PZ a OZ možnosť ďalej sa vzdelávať v súlade so školským vzdelávacím programom.
* Uvádzať začínajúcich PZ a OZ do praxe.
* Ponúknuť možnosť vzdelávať sa v problematike – autizmus nakoľko sa čoraz častejšie táto diagnóza vyskytuje medzi žiakmi školy.
* Umožniť prípravu PZ na výkon špecializovaných činností.

V súlade s Ročným plánom profesijného rozvoja sme so zreteľom na osobné ciele profesijného rozvoja PZ a OZ a v záujme s požiadavkami školy v školskom roku 2019/2020 uskutočnili **aktualizačné vzdelávanie** s témou **„Práca s hlinou“** v rozsahu 8 hodín. Všetci zamestnanci si vyskúšali prakticky prácu s hlinou, od jej miesenia až po hotový výrobok, vrátane glazovania a vypálenia výrobku v keramickej peci. Cieľom bolo, zoznámenie sa s touto technikou, ktorú možno využívať na hodinách pracovného vyučovania, výtvarnej výchovy a kreatívneho svetu, nakoľko škola disponuje keramickou pecou a všetkými potrebnými pomôckami k práci s hlinou.

V  školskom roku 2020/2021 sme uskutočnili **druhé aktualizačné vzdelávanie** s témou **„Arteterapeutické techniky pre žiakov s mentálnym postihnutím“**, v celkovom rozsahu 12 hodín. Skladalo sa z dvoch častí: **„Arteterapia“** a **„Výtvarné techniky**“. V časti „Arteterapia“ sme získali základný náhľad na psychologické faktory arteterapie, metódy, procesualitu a diagnostické možnosti arteterapie. V druhej časti sme si prakticky vyskúšali jednu z klasických výtvarných techník – batikovanie - novými inovativnými postupmi. Cieľom bolo oboznámiť PZ a OZ s technikou arteterapie a u mnohých len obnoviť a pripomenúť túto dôležitú techniku, ktorú možno využívať v práci s mentálne postihnutými deťmi.

V školskom roku 2020/2021sa vzdelávali učitelia v týchto oblastiach:

|  |  |  |
| --- | --- | --- |
| **Názov vzdelávania a poskytovateľ** | **Termín vzdelávania** | **Počet účastníkov vzdelávania** |
| **1. atestácia**, MPC BA | 2021- | 2 OZ |
| **Kvalifikačné vzdelávanie**-Psychológia/magisterské,vysokoškolské/ UCM,FIF Trnava | 2020-2023 | 1 OZ |
| **Funkčné vzdelávanie**- Rozširujúci modul funkčného vzdelávania č.3Projektový manažment MPC BA | 2/2021-5/2021 | 1 PZ |
| **Kvalifikačné vzdelávanie**- stredoškolskéSSŠ Bieloruská, Bratislava | 9/2020-6/2022 | 1 PZ |
| **Kvalifikačné vzdelávanie** -Špeciálna pedagogika mentálne postihnutých/magisterské,vysokoškolskéPdF UK | 9/2020-6/2023 | 1 PZ |
| **Kurz**- Vytváranie intervenčného programu, Autistické centrum Andreas |  podľa ponuky | 1 PZ |
| **Informačný seminár -** Úlohy na rozvíjanie prírodovedných kompetencií, MPC Žilina | 22.3.2021 | 1 PZ |
| **Aktualizačné** – základný modul doplňujúceho štúdia pre pedag. asistentov a vychovávateľov, MPC BA  | 3/2021-3/2022 | 1 PZ |
| **Kvalifikačné** – Špeciálna pedagogika PdF UK | 9/2020-5/2024 | 2 PZ |
| **Špecializačné –** Uvádzajúci pedagogický zamestnanec, MPC BA  | 4/2021-12/2021 | 4 PZ |
| **Kurz** – Tréning fonematického uvedomovania podľa Eľkonina, Dialóg |  podľa ponuky | 4 PZ |
| **Webinár** – Implementácia metódy rozvíjania jaz. schop. podľa Eľkonina, VÚDPaP |   2/2021 | 4 PZ |
| **Odborný seminár** – Metodické združenie v pedagogickom riadení ZŠ, MPC Prešov |   3/2021 | 1 PZ |
| **Regionálny seminár** projektuZelená škola, Živica |  podľa ponuky | 1 PZ |
| **Adaptačné vzdelávanie** ŠZŠ s MŠ Nevädzová 3 | 9/2020 – 7/2021 | 1 PZ |
| **Adaptačné vzdelávanie** ŠZŠ s MŠ Nevädzová 3 |  10/2020 - 7/2022 | 1 PZ |
| **Inovačné vzdelávanie –** Zborovňa a legislatíva**,** SKU | podľa ponuky | 1 PZ |
| **Funkčné vzdelávanie –** MPC BA | podľa ponuky | 1 PZ |
| **Webináre –** Poznaj svojich žiakov, Dieťa s autizmom v škole, Inklucentrum |  1/2021-2/2021 | 1 PZ |

1. **Údaje o aktivitách a prezentácii školy na verejnosti:**

**Projekty:** Zelená škola

**Súťaž v zbere :** Olománia

**Výtvarné súťaže :** Jesenná súťaž pre školy 2020

 Voda pre život – Život pre vodu

 Zdravie nad zlato

**Exkurzie :** ZOO, Botanická záhrada

Návšteva bábkového divadla

**Školské akcie** : Školské rozhlasové okienko

Mikuláš + vianočná besiedka - v malých skupinách len v triedach

 Jesenné tvorivé dielne – „Deň stromov“

 Vianočné tvorivé dielne – „Chystáme sa na Vianoce“

 Deň Zeme

 Deň vtákov

Organizovanie rôznych spoločných aktivít, súťaží, exkurzií a výletov značne ovplyvnila pandemická situácia a aj fakt, že sme boli ako škola zatvorení 3 mesiace od januára do konca marca. Napriek tomu sme sa snažili deti a žiakov aj v úzkych triednych kolektívoch zapájať do výtvarných súťaží, starostlivosti o zeleň v areáli školy a pobytom na čerstvom vzduchu aj do športových zápolení, či vedeniu k správnemu životnému štýlu najmä v čase pandémie.

* **Spolupráca s OZ NEVÄDZA**

Príspevok na Mikuláške balíčky,

Didaktické pomôcky pre žiakov – „Zábavné učení“

* **Spolupráca s OZ ZVONČEK**

Letný remeselný tábor v dvoch turnusoch – 9. ročník - Hotel Liptov, Jasná Demänovská dolina - júl 2021 a august 2021.

* **Spolupráca s OZ ZPMŠ**

Z finančného príspevku pre potreby školy bolo zakúpené:

 interaktívna tabuľa

 interaktívna klávesnica

 didaktické pomôcky - “ Pán Učiteľ “

 katedry – 7 ks

 komunikátory

**10. Dosiahnuté výsledky v predmetových olympiádach a súťažiach:**

V tomto školskom roku sme sa nezúčastnili žiadnej olympiády a súťaže.

**11. Údaje o projektoch, do ktorých je škola zapojená:**

|  |  |  |  |
| --- | --- | --- | --- |
| **Názov projektu** | **Termín začatie****realizácie projektu** | **Termín ukončenia****realizácie projektu** | **Výsledky** |
| **Zelená škola**  | **September 2018** | **Jún 2021** | získali sme certifikát platný až do roku 2023 |
| **Olománia**  | **September 2020** | **Jún 2021** | 21. miesto  |

**12. Údaje o výsledkoch inšpekčnej činnosti vykonanej Štátnou školskou inšpekciou v škole:**

V roku 2018 boli vykonané 2 školské inšpekcie:

>• V ŠZŠ v januári 2018 so zameraním na : Uplatňovanie princípu rovného prístupu k vzdelávaniu pri prijímaní žiakov do špeciálnej základnej školy.

Závery: Škola zabezpečovala vzdelávanie žiakov v súlade so vzdelávacími programami pre žiakov s MP a v súlade s cieľmi ŠkVP. V IVVP boli zapracované špecifiká vzdelávania vzhľadom na individuálne ŠVVP a odporúčania z diagnostických správ zariadení výchovného poradenstva a prevencie. Silnou stránkou bolo personálne zabezpečenie výchovno-vzdelávacieho procesu. Pedagogickí zamestnanci si zvyšovali odbornosť podľa plánu kontinuálneho vzdelávania. Škola zapájala žiakov do viacerých projektov a mimoškolských aktivít. Školský poriadok vydaný riaditeľkou školy nebol vypracovaný v súlade so školským zákonom. Dokumentácia niektorých žiakov nebola kompletná, chýbal dátum prerokovania v pedagogickej rade a informovaný súhlas zákonného zástupcu. V dokumentácii jedného žiaka chýbalo rediagnostické psychologické vyšetrenie.

Zistilo sa porušenie všeobecne záväzných právnych a interných predpisov:

* §153 ods. 1 písm. a), písm. c) a ods. 2 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (školský poriadok nebol vypracovaný v súlade so školským zákonom).
* §61 ods. 1 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (chýbal písomný informovaný súhlas zákonného zástupcu o možnostiach a osobitostiach vzdelávania).

Riaditeľka školy prijala opatrenia na odstránenie nedostatkov zistených ŠŠI a nedostatky v termíne do 30.06.2018 odstránila.

> V CŠPP vo februári 2018 so zameraním na: Stav poskytovania odbornej činnosti v centre špeciálnu - pedagogického poradenstva.

Závery: Poradenské zariadenie evidovalo klientov elektronicky i v písomnej forme v knihe klientov. V školskom roku 2016/2017 poskytovalo odborné služby 217 klientom vo veku od 3 do 24 rokov. Prioritné činnosti CŠPP boli zamerané na komplexnú špeciálno-pedagogickú a psychologickú diagnostiku, komplexnú špeciálno-pedagogickú rehabilitáciu, poradenskú, metodickú, osvetovú činnosť a depistáž. Riaditeľka zariadenia špeciálnopedagogického poradenstva spĺňala požiadavky na výkon riadiacej funkcie vedúceho pedagogického zamestnanca. Odborní zamestnanci zariadenia spĺňali kvalifikačné predpoklad, svoju odbornosť si zvyšovali ďalším vzdelávaním. Priestorové a materiálno-technické podmienky boli veľmi dobré. CŠPP disponovalo dostatočným množstvom diagnostických testov. Správy z psychologických vyšetrení boli zrozumiteľné s jasnou výpovednou hodnotou. Všetci klienti poradenského zariadenia mali katalógové listy a osobné spisy s kompletnou dokumentáciou, okrem žiadosti o odborné vyšetrenie. V závere správ boli uvedené konkrétne odporúčania k ďalšej forme vzdelávania. Zlepšenie si vyžaduje popisovanie osobnej anamnézy odbornými zamestnancami jednotne, v správach jasne vyznačiť dátum, použité metódy, dôvod vyšetrenia a logopedické vyšetrenie realizovať pred špeciálno-pedagogickým vyšetrením.

**13. Údaje o priestorových a materiálnych podmienkach školy:**

Priestorové podmienky školy - od júla 2015 sme s Obchodnou akadémiou opäť v súdnom spore o zrušení časti zmluvy o prevode správy majetku štátu a o určení vlastníckeho práva k budovám, ktoré obýva Obchodná akadémia.

Po našich opakovaných sťažnostiach smerom k predsedkyni OS BA II bol **21.10.2020 vynesený rozsudok**, ktorým súd žalobu žalobcov v plnom rozsahu zamieta. Následne sme podali **dve nové žaloby voči OA, prvú o vypratanie nehnuteľnosti a druhú o vydanie bezdôvodného obohatenia.**

Napriek tomu ani po roku nie je spor uzavretý. OA sa voči rozsudku odvolala a dokonca požiadala súd o vydanie predbežného opatrenia, aby sme ich v týchto priestoroch strpeli a súd im vyhovel. Ďalšími odvolaniami aj z našej strany, aj z ich sa spor naťahuje. Žalovaní podali aj návrh na zastavenie konania v oboch našich nových žalobách, z dôvodu, že pôvodný spor nie je právoplatne uzatvorený, keďže sa voči rozsudku odvolali. Opätovne sme podali sťažnosť na prieťahy v súdnom konaní. 23.07.2021 Krajský súd v Bratislave vyhovel nášmu odvolaniu voči predbežnému opatreniu a zrušil ho, takže teraz už len čakáme na výrok Krajského súdu vo veci samej.

**ŠZŠ -** Chýbajú nám kmeňové učebne. Naďalej nám chýbajú odborné predmetové učebne, stolárska, krajčírska a výtvarná dielňa, samostatná keramická dielňa a iné ďalšie miestnosti, napr. kabinety a prevádzkové miestnosti. V neposlednom rade aj reprezentatívnejšie priestory pre riaditeľstvo.

**ŠKD -** Školský klub nemá svoje vlastné miestnosti, v popoludňajších hodinách využíva triedy školského vyučovania.

**ŠMŠ -** Novozriadená ŠMŠ funguje v priestoroch , ktoré sme doteraz využívali pre školu a preto nám ubudlo aj zo školských priestorov pre zložku základná škola. Každoročne je viac prihlásených detí ako dokážeme uspokojiť a hlavne sa vyskytuje čoraz viac detí s rôznymi ťažšími druhmi postihnutia, najčastejšie deti s autizmom.

**CŠPP -** Pre CŠPP nám takisto chýba viac priestoru. Aj keď sa schyľuje k transformácii poradenského systému, odborníci akými sú psychológ, logopéd, špeciálny pedagóg budú vždy nevyhnutnou pomocou v našej škole. Už teraz zápasíme s personálnou poddimenzovanosťou, Keďže nemáme priestor pre ďalšieho psychológa, ani logopéda, prípadne liečebného pedagóga, alebo sociálneho pedagóga len veľmi ťažko zabezpečujeme všetky služby, ktoré sa od zamestnancov CŠPP očakávajú.

Materiálne podmienky školy – v uplynulom roku sme získali financie na nákup učebníc a na digitalizáciu z kapitoly MŠVVaŠ SR. Všetky sme plne využili. Zakúpili sme notebooky pre učiteľov k zabezpečeniu dištančného vzdelávania. Z darovaných peňazí sme zakúpili komunikátory pre ťažšie postihnuté deti. Nakúpili sme veľa didaktických pomôcok z finančných darov viacerých občianskych združení. Takisto sme dokúpili z vlastných zdrojov a daru učiteľské katedry.

V súvislosti s pandémiou sme získali aj financie na zabezpečenie bezpečnosti a ochrany zdravia žiakov a zamestnancov. Z pridelených financií sme zakúpili dezinfekčné a čistiace prostriedky, tiež ochranné pomôcky a teplomery. Vo všetkých  sociálnych zariadeniach sme nainštalovali zásobníky na toaletný papier a tiež papierové utierky, dezinfekciu na ruky a zásobníky mydla.

V tomto hektickom školskom roku sme sa nezapojili do rozvojových projektov MŠVVaŠ SR. V rámci riešenia našich havarijných požiadaviek sme získali peniaze na odstránenie havárie atiky nad vchodom do jedálne síce nie formou havarijných financií, ale navýšením našej kapitoly 630. Mrzí nás, že akútna havária strechy na pavilóne A vzniknutá tesne 3 dni pred Vianocami, zahlásená, spracovaná a odovzdaná hneď v januári 2021, nebola do dnešného dňa vybavená.

**14. Údaje o finančnom a hmotnom zabezpečení výchovno-vzdelávacej činnosti školy:**

 **{** Viď priložená Správa o hospodárení za predchádzajúci kalendárny rok.**}**.

**15. Cieľ, ktorý si škola určila v koncepčnom zámere rozvoja školy na príslušný školský rok a vyhodnotenie jeho plnenia:**

Naša koncepcia rozvoja školy na roky 2019-2024 má víziu ďalšieho rozvoja školy rozpracovanú v nasledovných bodoch:

* Ďalej rozvíjať novozriadenú Špeciálnu materskú školu
* Podporovať a ďalej rozširovať činnosť Centra špeciálno-pedagogického poradenstva
* Pravidelne otvárať prípravný ročník
* Školu naďalej viesť v duchu Eco-School – Zelená škola
* Vytvoriť terapeutické miestnosti (snozelen a pod.)
* Doriešiť právny stav s OA, získať pre výučbu a rozšírenie školy viac priestorov
* V oblasti prevádzky: dokončiť výmenu okien, obnoviť mobiliár školy, vymeniť podlahy, prispôsobiť priestory pre viacnásobne postihnuté deti, v pavilóne E –telocvičňa zrekonštruovať sociálne zariadenia, opraviť fasádu školy
* Vybaviť a zmodernizovať viac učební počítačmi, aby žiaci mohli prirodzene získavať počítačovú gramotnosť, rozširovať si svoje vedomosti
* Vybaviť učebne dataprojektormi, plátnami a prípadne notebookmi potrebnými k vyučovaniu
* Žiakom s ťažším postihnutím poskytnúť tablety s programami na komunikáciu s okolím
* Vytvoriť a vybaviť viac špeciálnych učební (krajčírska dielňa, knižnica, hudobná trieda a pod...)

Ciele si nestanovujeme konkrétne na roky ale delíme ich na krátkodobé, strednodobé a dlhodobé. Snažíme sa ich riešiť priebežne podľa možností finančných, priestorových i personálnych.

***Krátkodobé ciele:***

* Školský vzdelávací program pravidelne aktualizovať, prispôsobiť jeho obsah všetkým žiakom školy a zamerať ho najviac na rozvíjanie potrieb detí so zameraním na ich ďalšie uplatnenie v živote
* Pravidelne otvárať prípravný ročník
* Viesť žiakov k začleneniu sa do spoločnosti a to najmä 100% uplatnením našich absolventov v nadstavbovom štúdiu (OU, PrŠ)

***Strednodobé ciele:***

* Rozširovať ponuku služieb Centra špeciálno-pedagogického poradenstva
* Rozširovať Špeciálnu materskú školu

***Dlhodobé ciele:***

* S pomocou zriaďovateľa a sponzorov obnoviť priestory, odstrániť havárie, ktoré stále na škole pretrvávajú (aj keď sme veľkú časť už odstránili), vybaviť školu novým modernejším nábytkom
* Modernizovať počítačové učebne, aby žiaci mohli prirodzene získavať počítačovú gramotnosť, rozširovať si svoje vedomosti
* Vytvoriť a materiálne vybaviť viac špeciálne zameraných učební (napr. výtvarnú učebňu, hudobnú učebňu, krajčírsku dielňu a pod.)

Aj v tomto školskom roku 2020/2021 sa nám podarilo značnú časť z vízie ďalšieho rozvoja školy naplniť.

**16. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

|  |  |
| --- | --- |
| **SILNÉ STRÁNKY*** vzdelávanie podľa variantu C- viacnásobne zdravotne postihnutých
* podrobne rozpracované individuálne plány pre takéto deti
* vysoká kvalifikovanosť všetkých pedagogických pracovníkov
* ponuka služieb CŠPP na vysokej odbornej úrovni pre celý II. bratislavský obvod
* intenzívne zapájanie sa do najrôznejších súťaží a aktivít
* aktívna prezentácia školy na rôznych konferenciách a seminároch
* úspešná ZELENÁ ŠKOLA s medzinárodným certifikátom
* otvorenie prevádzky ŠMŠ
* ponuka služieb školského klubu,

o ktorý je čoraz väčší záujem | **SLABÉ STRÁNKY*** nedostatočné priestorové vybavenie, momentálne máme plne obsadený celý priestor školy , ktorý využívame, je až prehustený
* nedostatok financií na modernizáciu priestorov, obnovu a vybavenie tried potrebnou didaktickou technikou
* nedostatok financií na obnovu budov, hlavne fasády a výmenu okien na zvyšných pavilónoch
* obnova sociálnych zariadení v telocvični
* nekonečný súdny spor a boj o vlastné priestory s OA
 |
| **PRÍLEŽITOSTI*** dobrá lokalita umiestnenia školy
* dobré podmienky na vytvorenie celého komplexu vzdelávacích inštitúcií pre vzdelávanie postihnutých detí po doriešení právneho sporu s OA:
* rozšírenie ŠMŠ
* ponuka služieb poradenského zariadenia
* pomoc rodičom , materským a základným školám pri umiestňovaní ich detí so zdravotným znevýhodnením, ktorí sa na nás často obracajú ako na odborníkov o pomoc
 | **RIZIKÁ*** **roky nedoriešený právny spor**
* čoraz častejší výskyt psychiatrických porúch u žiakov s MP – náročnejšia práca, veľká psychická záťaž na učiteľov a vychovávateľov
* z toho vyplývajúca potreba asistentov učiteľa – nedostatočný limit pre potreby školy, doplácame z vlastných prostriedkov
* ochabnutý záujem o  mimoškolské aktivity zo strany učiteľov
* veľký odliv žiakov do ZŠ vďaka celospoločenskej atmosfére v školstve, hlásaniu integrácie a inklúzie

  |

**II. Ďalšie informácie o škole :**

1. CŠPP

Počas školského roka od 09/2020 do 09/2021 sme poskytli svoje diagnostické, terapeutické a poradenské služby 237 klientom CŠPP (skutočný stav je 680 klientov):

* V oblasti psychologickej, špeciálno-pedagogickej a logopedickej diagnostiky 171 individuálnych diagnostických šetrení a 127 opakovaných diagnostických šetrení.
* V oblasti psychologického, špeciálno-pedagogického a logopedického poradenstva 3519 individuálnych sedení a 1102 opakovaných sedení.
* V oblasti psychologickej, špeciálno-pedagogickej a logopedickej terapie 27 jednorazových terapeutických sedení a 563 opakovaných terapeutických sedení.
* **Počet novoprijatých klientov: 78**

Naše Centrum špeciálno-pedagogického poradenstva bolo zriadené rozhodnutím Ministerstva školstva, vedy, výskumu a športu Slovenskej republiky dňa 1. septembra 2014, rozhodnutím MŠVVaŠ SR a je zapísané v sieti škôl a školských zariadení.

Od samotného vzniku zápasíme s priestorovými podmienkami, nakoľko sa nemáme kam rozširovať. CŠPP vzniklo v priestoroch už Špeciálnej základnej školy v pavilóne D, kde sa stavebnými úpravami rozdelila trieda na dve vyšetrovne a čakáreň, taktiež sa rekonštruovala miestnosť logopéda na terapeutickú miestnosť, kde aktuálne pracuje logopéd.

Vzhľadom na skutočnosť, že samotná ŠZŠ má priestorové a kapacitné obmedzenia, nebolo možné zriadiť ďalšie pracovné miesta odborných zamestnancov pri stúpajúcom trende klientov CŠPP. Samozrejme tento fakt ovplyvňuje terapeutické a poradenské možnosti odborných zamestnancov.

 **Personálne obsadenie CŠPP - Počet odborných zamestnancov** – 3, z toho

 1 psychológ, 1 špeciálny pedagóg a 1 logopéd.

**Aktuálny stav poradenských služieb**

Najnižšia veková hranica deti, s ktorou sa v rámci svojej činnosti v CŠPP stretávame sú 3 roky života dieťaťa a najvyššia veková hranica sú študenti na VŠ približne do 24 rokov.

Druhá najčastejšia skupina detí, s ktorou sa odborní zamestnanci v CŠPP stretávajú je v dobe nástupu do základnej školy (6 rokov), kedy sa dajú problémy v omnoho väčšej miere odpozorovať a diagnostikovať. Medzi najčastejšie prípady patria prejavy rizikového vývinu s predispozíciou mentálneho postihnutia, problémami v oblasti správania, s problémami v oblasti pozornosti a koncentrácie, pri komunikačných poruchách. V porovnaní s rodinou sa vo väčšej miere podieľa na eliminácii problémov škola. Je to dané aj tým, že v školách pracujú pedagógovia, ktorí vďaka svojím praktickým skúsenostiam dokážu skôr reflektovať na vznikajúce problémy. Vo veľkej miere je z tohto uhla pohľadu prínosná aj činnosť školských špeciálnych pedagógov a školských psychológov. Najčastejšie podnety k vyšetreniu v rámci škôl dávajú školskí špeciálni pedagógovia, školskí psychológovia a triedni učitelia, ktorí majú svojich žiakov najlepšie zmapovaných, poznajú ich silné a slabé stránky. Po nich nasledujú ostatní pedagogickí pracovníci, výchovní poradcovia. Činnosť školskéhopsychológa a špeciálneho pedagóga je ťažko zastupiteľná, ich počet je vzhľadom k finančnej situácii v rezorte školstva stále veľmi nízky..

Spolupráca CŠPP so školami sa v mnohých prípadoch ukazuje ako dobrá. Problém v tejto oblasti nastáva pri nerešpektovaní odporúčaní poradenských zariadení.

Spolupráca CŠPP s rodinou: Prístup rodičov k spolupráci s CŠPP sa hodnotí pozitívne. Rodičia sa v rámci svojich možností snažia dodržiavať termíny určené k reedukácii. Pre rodičov je však veľmi dôležité, aby pochopili problémy svojho dieťaťa, aby ich nebagatelizovali, zbytočne dieťa nepreťažovali, ale zároveň dbali na jeho osobnostný rozvoj. V rámci úspešnej spolupráce je veľmi dôležité uplatňovanie odporúčaní aj v domácom prostredí, preto apelujeme na tom, aby sa rodič naučil so svojím dieťaťom pracovať a zmierňovať určité deficity a ťažkosti

V CŠPP poskytujeme bohatú paletu odborných terapií - arteterapiu, muzikoterapiu, dramoterapiu, biblioterapiu, terapiu hrou, autogénny tréning, relaxácie, orofaciálnu stimuláciu, logopédiu, bazálnu stimuláciu, skupinové terapie a mnohé iné.

Cieľom CŠPP je udržanie aktuálneho stavu poskytovaných služieb. Poskytovať komplexnú starostlivosť klientom CŠPP prijatých do 15.9.2021. Vzhľadom na skutočnosť, že poskytujeme komplexnú starostlivosť sú termíny rediagnostických vyšetrení plánované dopredu, nakoľko musíme počítať s diagnostikou školskej spôsobilosti, diagnostikou po ukončení prípravného ročníka, diagnostikou po 1. ročníku, pri vážnejších a prehlbujúcich sa problémov je rediagnostika daná aj žiakom 2. a 3. ročníka, diagnostika pri prechode z I. stupňa na II. stupeň základných a špeciálnych základných škôl, diagnostika pri ukončení základného vzdelávania (9. ročník ZŠ a ŠZŠ) a diagnostika pri úpravách maturitnej skúšky. Cieľom je dlhodobé poskytovanie služieb našim klientom, aby nemuseli vyhľadávať služby iného CŠPP.

1. ŠMŠ

Špeciálna materská škola v školskom roku 2020/2021 zabezpečovala komplexný rozvoj osobnosti  mentálne postihnutých detí, detí s narušenou komunikačnou schopnosťou, detí s autizmom, v súlade s ich možnosťami a osobitosťami danými ich postihnutím.

Predprimárnym vzdelávaním sme rozvíjali zaostávajúci vývin detí v psychomotorickej, poznávacej, emocionálnej a sociálnej oblasti, rozvíjali sme komunikačné schopnosti detí, vytvárali sme optimálne podmienky na plynulú adaptáciu na nové prostredie, naplňovali sme potreby detí sociálneho kontaktu s rovesníkmi, umožňovali sme deťom sebarealizáciu prostredníctvom hrových aktivít, rozvíjali sme samostatnosť detí, posilňovali sme ich sebadôveru a sebavedomie, vytváraním elementárnych sociálnych kompetencií a ich využitím v reálnom živote sme pripravovali deti s mentálnym postihnutím, narušenou komunikačnou schopnosťou a autizmom na plynulý prechod do špeciálnej základnej školy, prípadne do bežnej základnej školy.

V školskom roku 2020/2021 boli zriadené dve triedy špeciálnej materskej školy s celkovým počtom 13 detí. Personálne obsadenie ŠMŠ tvorili 2 pani učiteľky, 2 asistentky a 1 nepedagogický zamestnanec.

Výchovno-vzdelávací proces prebiehal podľa Školského vzdelávacieho programu „Nevädzáčik“, ktorý bol vypracovaný na začiatku školského roku 2020/2021a bol schválený vedením Špeciálnej základnej školy Nevädzová 3 v Bratislave. Jeho obsahom bolo napĺňať počas roka tieto ciele:

1. Objavovanie a rozvíjanie jedinečného potenciálu dieťaťa so zdravotným znevýhodnením.

2. Dosahovanie optimálnej pripravenosti detí so zdravotným znevýhodnením na školské vzdelávanie s dôrazom na chuť celoživotne sa učiť a vzdelávať.

3. Budovanie celoživotných návykov zdravého životného štýlu.

4. Rozvíjanie prosociálneho správania, rešpektu a tolerancie, tímovej práce a sebarealizácie v prospech seba aj iných.

V školskom roku sme kládli dôraz s ohľadom na vek, postihnutie a aktuálne vekové zloženie detí na **komunikačné schopnosti, grafomotorické zručnosti sociálne a personálne kompetencie.**

Individuálny prístup zameraný na objavenie jedinečného potenciálu dieťaťa sme zabezpečili optimálnym počtom detí v triede, využívali sme spoluprácu s asistentkami učiteľa a čím sme umožnili individuálny prístup učiteľky ku každému dieťaťu, lepšiemu rozvíjaniu jeho osobnosti po všetkých stránkach, rešpektovaniu dosiahnutej úrovne schopností vo všetkých oblastiach rozvoja.

Pri aktivitách sme využívali unikátnu polohu špeciálnej materskej školy, ktorej blízke okolie poskytuje obrovské množstvo možností a podnetov na pestrý a nejednotvárny výchovno – vzdelávací proces. Deti si tak mali možnosť budovať environmentálne uvedomelý vzťah k svojmu okoliu a prírode uprostred uponáhľaného a rušného mesta. Deti sa učili žiť v meste, objavovali jeho funkciu, históriu a účel, učili sa prosociálne správať a nadobúdať sebadôveru a sebavedomie v komunikácii s dospelými ľuďmi, pozdravom , prosbou, poďakovaním, trpezlivosťou. Učili sa dozrieť na svoje oblečenie a obuv, prispôsobiť intenzitu hovoru v prostredí, a podobne. Rozhovormi sa deťom rozvíjala postupne slovná zásoba, vyjadrovacie schopnosti, správna artikulácia, učili sa zvládať svoje emócie. Pozorovaním, objavovaním, porovnávaním, si rozširovali svoje kognitívne schopnosti.

V dopoludňajších hodinách sme využívali detské ihrisko špeciálnej základnej školy na rozvoj pohybových schopností.

Zamerali sme sa na individuálny prístup ku každému dieťaťu, otestovali sme stupeň jeho vývinu v jednotlivých oblastiach v spolupráci s Centrom špeciálno-pedagogického poradenstva. Riadili sme sa jeho odporúčaniami a usmerneniami pri bežnej činnosti počas výchovno - vyučovacieho procesu.

**Zásady a konkrétne plnenie úloh, vyplývajúcich z vlastných cieľov, formulovaných v ŠkVP**

* zásadne sme využívali prirodzenú aktivitu dieťaťa, prihliadajúc na psychomotorické tempo k vytváraniu nových možností poznania a rozvoja doterajších spôsobov myslenia a chápania sveta a seba samého stále účinnejším spôsobom
* matematiku ako abstraktný systém sme približovali deťom prostredníctvom vecí, činností, s ktorými deti už majú skúsenosti a na základe experimentovania a objavovania sme vytvárali u nich základné predstavy o veľkosti, tvare, množstve predmetov, ich umiestnení v priestore
* v práci s digitálnymi technológiami, sme postupovali veľmi opatrne, keďže deti sú presýtené z vonkajšieho prostredia a z rodinného prostredia informačnými, mediálnymi technológiami. Dovolili sme deťom bezpečne zapnúť a vypnúť prehrávače, spustiť počítač, alebo pozorovať, čo sa deje po pohnutí/kliknutí myšou. Nebrzdili sme deti v prirodzenom záujme ale vytvárali sme tak zdravé základy pre budúce zmysluplné využívanie technológií.
* Vytvárali sme podnetné prostredie a priaznivú socio-emocionálnu atmosféru stimulujúcu k samostatnému rečovému prejavu detí v priebehu celého dňa tak, aby si deti osvojili základy kultivovaného spisovného jazyka. V našej špeciálnej materskej škole malo denne každé dieťa dostatok príležitostí na rečové vyjadrovanie a formulovanie svojich pocitov, úvah, otázok a hodnotení. Usilovali sme sa každému dieťaťu dať priestor aj čas na formuláciu jeho myšlienok, pretože to považujeme za oporu budovania komunikačných kompetencií.

**Plnenie vlastných cieľov:**

1. **Objavovanie a priestor na rozvíjanie jedinečného potenciálu dieťaťa.**

 Deťom sme sa počas dňa a roka usilovali dávať rozmanité príležitosti a podnety na to, aby sa realizovali a prejavili svoje špecifické predpoklady. Pozorovaním, komunikáciou, hodnotením a diskusiou sme u každého dieťaťa definovali oblasti osobného rastu a napredovania. S výsledkami sme na záverečnom hodnotení oboznámili jednotlivo. Deti sme neporovnávali, ale u každého sme hodnotili jeho osobné pokroky a preferencie.

1. **Dosahovanie optimálnej školskej zrelosti a pripravenosti na vzdelávanie s dôrazom na chuť celoživotne sa učiť.**

Základy školskej zrelosti sme budovali v integrácii a kooperácii už u tých najmenších detí. Nesústreďovali sme sa na edukačné aktivity „samé osebe“, ale vždy sme ich prepájali s reálnymi skúsenosťami a aktuálnym stavom vedomostí u dieťaťa. Typické edukačné aktivity boli vždy prepojené s celodennými a celotýždennými zážitkami. Čo je však najdôležitejšie, pri všetkých, obzvlášť edukačných aktivitách, sme vytvárali ovzdušie partnerstva, dôvery, bezpečia a spolupráce. Budovali sme tak v nich schopnosť usilovať sa o tvorivé riešenie problémov, vymýšľanie možných ďalších riešení, a tým k inovatívnemu mysleniu v budúcnosti. Chyby sme nepokladali za nedostatok kompetencie, ale za súčasť procesu učenia. Nevyžadovali sme jediné správne riešenia a odpovede, ale usilovali sme sa, aby dieťa ďalšími pokusmi a overovaním možností prišlo na svoje riešenie. Počúvali sme deti a sami sme sa pritom učili. Deti mali z učenia viditeľnú radosť, boli dostatočne motivované a chceli sa učiť ďalej a to považujeme v procese za najdôležitejší základ ochoty celoživotne sa vzdelávať.

 **3. Budovanie celoživotných návykov zdravého životného štýlu.**

V špeciálnej materskej škole sme zástancami myšlienky zdravého stravovania. Zaradili sme do týždenných plánov vitamínový deň, konkrétne v  stredu z ovocia ,zeleniny ktorá bola čerstvo pripravená, a na ktorej príprave sa podieľali aj deti. V špeciálnej materskej škole dodržiavali deti zdravý pitný režim, podávali sme vodu, vodu s bylinkami a citrónom, ovocné nesladené čaje a bylinkové čaje. Rodičom sme doporučili dodržiavať tento program, aby sme tak mali konzistentný prístup k stravovaniu v špeciálnej materskej škole aj v rodine.

 K prevencii ochorení a zároveň budovaní zdravých návykov patril aj pravidelný pohyb, kedy sme pravidelné zdravotné cvičenia dopĺňali aktívnym pohybom vonku. Vhodne sme ich kombinovali aj s relaxačnými cvičeniami a špecifickými cvičeniami na rozcvičenie rúčok pred kreslením a „písaním“. V edukačných aktivitách sme pravidelne prierezovo zaraďovali ďalšie témy ako starostlivosť o zúbky, ústnu dutinu a hlasivky, zdravé a nezdravé potraviny.

 4. **Rozvíjanie prosociálneho správania, rešpektu a tolerancie k iným, tímovej práce a sebarealizácie v prospech seba aj iných.**

Pre tento cieľ bolo dôležité vytvorenie optimálnej klímy v špeciálnej materskej škole a spolupráca s rodinou. Preto sme sa usilovali budovať spolu s rodičmi prostredie, v ktorom vládnu pozitívne vzťahy, ústretová vzájomná komunikácia, porozumenia, tolerancia a tímová práca. Zorganizovali sme stretnutia a diskusie s rodičmi, z ktorých získavali cennú evaluáciu a spätnú väzbu od rodičov, čím sme dosiahli atmosféru dôvery medzi zamestnancami a rodičmi. Deti sme rovnako viedli v bežných denných činnostiach k tomu, aby si pomáhali, boli kamarátsky, delili sa, chránili slabších a menších, rešpektovali starších, a to vrátane tolerancie k inej farbe pleti, alebo hendikepu človeka. Konflikty medzi deťmi sme riešili citlivo, trpezlivo.

Radi konštatujeme, že v našej špeciálnej materskej škole neexistovali disciplinárne ani iné prehrešky a nemuseli sme prijať nijaké opatrenia na zabránenie nežiadúceho správania sa detí. Sme si vedomí, že správanie sa učiteliek aj ostatných zamestnancov je pre deti vzorom, a preto sa aj navzájom aj na verejnosti správame tak, aby sme mohli byť deťom pozitívnym príkladom.

1. Výchovný poradca.

Práca výchovnej poradkyne sa riadila plánom práce výchovného poradenstva a zameriavala sa najmä na riešenie výchovných a vzdelávacích problémov, na posilňovanie a podporu pozície a výchovno-poradenských aktivít výchovného poradcu ako základného článku systému výchovného poradenstva plniaceho úlohy školského poradenstva v zmysle zákona č. 245/2008 Z. z., v súlade s Pedagogicko-organizačnými pokynmi MŠ SR na tento školský rok. V priebehu školského roka nám pani výchovná poradkyňa odišla na materskú dovolenku a tak sa jej práce dočasne zhostila nová kolegyňa. V tejto oblasti neskúsená, ale napriek tomu môžeme konštatovať, že sa novej funkcie zhostila veľmi dobre.

Práca výchovných poradkýň sa zameriavala na zlepšenie dochádzky žiakov do školy a zamedzenie záškoláctva, na zlepšenie správania žiakov, poskytovanie poradenských služieb v otázkach výchovného, vzdelávacieho, osobnostného a profesijného vývinu žiakov.

Zintenzívnili sme prácu s triednymi učiteľkami s cieľom predchádzať vzniku problémov. Individuálne sme s nimi konzultovali výchovné problémy a záškoláctvo žiakov v triede. Podľa potreby učiteľov sme sa zúčastňovali na individuálnych stretnutiach triednych učiteliek s rodičmi. Podľa potreby triednych učiteliek sme mali individuálne konzultácie so žiakmi, u ktorých nastal nejaký problém. Usmerňovali sme triedne učiteľky pri písaní posudkov a plnení si povinností súvisiacich so žiakmi, ktorí mali nedbalú dochádzku do školy.

Dochádzku žiakov sme spoločne s triednymi učiteľkami riešili priebežne počas celého školského roka. Na jej zlepšenie sme využili všetky dostupné prostriedky. Problémová dochádzka žiakov sa riešila v spolupráci s rodičmi, s vedením školy, pracovníkmi z CŠPP, s pracovníkmi ÚPSVaR, pracovníkmi MÚ, pracovníkmi policajného zboru. V rámci našich možností sme vyčerpali všetky dostupné prostriedky, avšak záškoláctvo žiakov sa nepodarilo vyriešiť.

Počas celého roka sme riešili problémové správanie žiakov, opakované porušovanie školského poriadku: fyzické násilie voči spolužiakom, drzé správanie voči pedagógom a školským zamestnancom, ničenie školského majetku, úteky zo školy. Problémové správanie žiakov sa riešilo individuálnymi pohovormi so žiakmi, pohovormi s rodičmi, v spolupráci s vedením školy, pracovníkmi z CŠPP, sociálnymi kurátormi, políciou. U niektorých žiakov nastalo zlepšenie správania. Niektorí žiaci boli sociálnou kuratelou, resp. súdom umiestnení v zariadeniach – reedukačné centrum, diagnostické centrum. U niektorých žiakov zmena v správaní nenastala.

 Priebežne sme uskutočňovali individuálne pohovory so všetkými končiacimi žiakmi o voľbe povolania a získavali informácie o výbere OU a učebného odboru. Žiaci tiež získavali informácie o štúdiu z informačných materiálov zasielaných odbornými učilišťami. Možnosť informovať sa o štúdiu na zvolených školách mali aj počas individuálných exkurzií, keďže bola mimoriadna situácia kvôli COVID-19, žiaci si mohli telefonicky dohodnúť osobnú prehliadku školy v :

* OU Dúbravská cesta 1 Bratislava
* Spojená škola, Švabinského 7, Bratislava

Niektorí žiaci túto možnosť využili. Rodičia končiacich žiakov využili možnosť individuálne konzultovať svoje otázky týkajúce sa prijímacieho konania do OU, o možnostiach a podmienkach štúdia, o predpokladoch svojho dieťaťa pre zvolený odbor. Všetci končiaci žiaci, ktorí si podali prihlášku na OU boli úspešne prijatí. 1 žiak, ktorý ukončil povinnú desaťročnú školskú dochádzku v nižšom ročníku neprejavil záujem o ďalšie vzdelávanie.

Pre žiakov s opakujúcimi sa problémami v dochádzke a správaní naďalej evidujeme samostatné obaly, do ktorých vkladáme všetky písomnosti ohľadom agendy daného žiaka.

Ďalšia naša práca pozostávala vedieme agendu, pravidelne zasadáme na výchovnej komisii, kam pozývame rodičov týchto žiakov, často však bezvýsledne.

Ďalšie činnosti výchovnej poradkyne sú: vedenie agendy problémových žiakov, vedenie agendy končiacich žiakov, vedenie denníka výchovného poradcu, vedenie evidencie končiacich žiakov v programe Proforient, spracovanie a odoslanie prihlášok na OU.

4. Drogová prevencia.

V školskom roku 2020/2021 činnosť koordinátora protidrogovej prevencie a iných patologických javov vychádzala z plánu práce a z hlavných úloh školy, tiež z úloh Národného programu boja proti drogám a šikanovaniu na školách.

Pri jeho plnení sme úzko spolupracovali s CŠPP na našej škole, s výchovnou poradkyňou, triednymi učiteľmi, vedením školy. V úzkej spolupráci s rodinou sme poskytovali špecifickú sociálnu, psychologickú starostlivosť deťom ohrozených sociálno-patologickými javmi. Najdôležitejšou úlohou v rámci protidrogovej prevencie a šikanovania na školách sa zameriavame na žiakov z málo podnetného prostredia a robíme aktivity zamerané na zmysluplné využívanie voľného času.

Z Národného programu boja proti drogám vyplývajú pre školu úlohy zamerané na prevenciu voči šikanovaniu, fajčeniu, konzumácii alkoholu a iných psychotropných látok. Do plánu školy, ako aj do tematických plánov, bola zapracovaná protidrogová tematika, problematika všetkých foriem diskriminácie, rasizmu, xenofóbie, antisemitizmu a ostatných prejavov intolerancie, v súlade s antidiskriminačným zákonom. Triedni učitelia mali za úlohu zistiť aktuálny stav týkajúci sa drogových a iných závislostí na škole. Na zasadnutiach MZ sa učitelia snažili prediskutovať svoje skúsenosti s bojom proti drogám, iným závislostiam a riešením šikanovania.

Pri plnení stanovených úloh v školskom roku 2020/21 sme postupovali podľa vypracovaného plánu práce. Rešpektovali sme jednu z hlavných priorít, ktorou je prevencia. Zamerali sme sa na podporu zdravého životného štýlu a ochranu vlastného zdravia .

Počas dištančného vzdelávania od 8. 1. 2021 do 22. 3. 2021 bolo najdôležitejšou úlohou v rámci protidrogovej prevencie robiť aktivity zamerané na zmysluplné využitie voľného času v domácom prostredí, čomu napomáhala aj bohatá komunikácia s rodičmi, ktorej cieľom bolo poskytovať preventívno-výchovné konzultácie žiakom a zákonným zástupcom. Zdôrazniť význam primárnej prevencie drogových závislosti prostredníctvom ponuky alternatív výtvarných, grafických a športových činností v domácom prostredí. Prispieť k posilneniu zdravého životného štýlu. Totiž práve počas dištančného vzdelávania sme videli najviac otvorené možnosti na nevhodný spôsob života našich detí, ohrozenie ich zdravého vývoja a zdravého životného štýlu.

1. Environmentálna výchova na škole.

Sme škola zapojená v projekte Zelenej školy, už od jej nultého ročníka. V  školskom roku 2020/2021 sme už štvrtý rok pokračovali v téme **„Zeleň a ochrana prírody“.** V školskom roku 2018/2019 sme získali Diplom „Na ceste k Zelenej škole“ a v školskom roku 2019/2020 sme vzhľadom na prebiehajúce dištančné vzdelávanie nezrealizovali naše aktivity. Preto na začiatku tohto školského roka sa obnovilo kolégium a aktualizoval sa Environmentálny akčný plán (EAP) v súlade s podmienkami vyučovania počas pandémie. V EAP-e sme tento rok upravili hlavne časové termíny a pripravili sme možnosti realizácie v prípade dištančnej výučby.

Niektoré aktivity sa stihli zrealizovať počas jesene **prezenčnou formou** – Deň stromov alebo rovesnícke vzdelávanie na tému Chránené rastliny, ktoré si pripravili žiaci 9. ročníka.

Veľkým posunom oproti minulému školskému roku bolo zrealizovanie 2 aktivít počas **dištančného vzdelávania** – turistická náučná vychádzka (žiaci sami spoznávali a fotili prírodu okolo nás) a používanie byliniek pri varení ( v domácom prostredí natočili videá).

Zvyšné aktivity sa postupne zrealizovali po príchode do školy opäť **prezenčnou formou** – najmä počas Dňa Zeme, alebo aj na hodinách pracovného vyučovania. Žiaci vytvorili **EKO-KÓDEX**. Na Deň Zeme sa realizovalo aj školské rozhlasové okienko a v školskom časopise Nevädza vychádzala pravidelná rubrika Eko - okienko.

Na konci certifikačného obdobia sme sa prihlásili do záverečného hodnotenia a získali sme **certifikát „Zelená škola“,** platný až do augusta 2023.

V Zelenej škole pozitívne hodnotili, že sme zverejnili na našej stránke informácie o programe Zelená škola (kolégium, EAP, fotodokumentácia, Ekokódex). Najviac ich zaujal EAP spracovaný prehľadnou formou pre deti, v ktorom nám odporúčajú pokračovať. Ocenená bola aj realizácia niektorých aktivít počas dištančného vzdelávania, či rovesnícke vzdelávanie.

Do budúcna nám zástupcovia Zelenej školy odporúčajú zverejniť na stránke aj enviromentálny audit a doplniť k fotkám krátky text o aktivitách. Je potrebné informovať aj verejnosť o našich aktivitách a odporúčajú vzdelávania Zelenej školy aj pre iných pedagógov.

Do programu Zelená škola sme sa prihlásili aj na ďalší školský rok. Vybrali sme si tému „**Odpady“.**

V každom školskom roku sa zapájame aj do projektu **OLOMÁNIA,** ktorého náplň nás inšpirovala k výberu témy Zelenej školy na ďalšie 2 roky.

V tomto školskom roku bola naša škola zapojená do zberu papiera a plastu a umiestnili sme sa **na 21.mieste.**

Zber papiera a plastu do tohto projektu vyhodnocujeme pravidelne na konci školského roka aj na triednych úrovniach a tak sú motivovaní žiaci k zapájaniu sa do zberu, aby práve tá ich trieda bola prvá.

1. Výchova k manželstvu a rodičovstvu.

Výchova k manželstvu a rodičovstvu je zacielená na utváranie základných vedomostí, zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami. Cieľom VMR je dosiahnuť, aby žiak na základe získaných poznatkov a vybudovaného hodnotového rebríčka konal a správal sa v súlade s morálnymi zásadami spoločnosti, vedel odolávať negatívnym vplyvom okolia a dokázal v dospelosti vybudovať harmonické partnerské vzťahy založené na láske, úcte, vernosti, tolerancii a zodpovednosti, dokázal byť zodpovedným a láskavým rodičom.

V pláne VMR sme si vytýčili nasledovné ciele:

* Objasniť žiakom obsah pojmov priateľstvo, láska, manželstvo, rodina, sex, sociálne a zdravotné aspekty plánovaného rodičovstva – **diskusia.**
* Interupcie, dôsledky psychotropných látok počas tehotenstva – prezentácie aj počas dištančného vzdelávania.
* Zdôrazniť žiakom nevyhnutnosť dodržiavať osobnú hygienu - rozhovory.
* Poučiť žiakov o etike intímneho života - rozprávanie psychológa z youtube.
* Upozorniť na problémy súvisiace s predčasným sexuálnym životom a jeho vplyvom na celkový vývin osobnosti, zdôrazniť najmä negatíva predčasného pohlavného života,
* Viesť žiakov k pohlavnej zdržanlivosti, učiť ich sebaovládaniu, sebavýchove - dislisia
* Upozorniť žiakov na následky pohlavnej promiskuity a s tým súvisiaci častý výskyt pohlavných chorôb – prezentácia.
* Objasniť žiakom vznik a podstatu nevyliečiteľnej choroby AIDS a iných pohlavne prenosných ochorení, objasniť spôsoby prevencie – dokumentárny film o AIDS.
* Upozorniť na nebezpečenstvo drogovej závislosti – dokumentárny film na youtube.
* Upozorniť žiakov na najčastejšie pohlavné úchylky a nezvyčajné sexuálne správanie, naučiť ich odmietať akékoľvek sexuálne aktivity, ktoré nie sú v súlade s ich presvedčením a cítením – kyberšikana ma internete – sexuálne obťažovanie a odmietanie - diskusia.

Ciele vytýčené v pláne činností koordinátora výchovy k manželstvu a rodičovstvu sme realizovali na viacerých predmetoch: vecné učenie, etická výchova, náboženská výchova, biológia, telesná a športová výchova, literárna výchova, občianska náuka a na triednických hodinách:

 - propagovaním zdravého životného štýlu na témy: Naše telo, Zdravie a zdratý životný štýl, Zásady stravovania, Pohybové aktivity, šport a relaxačné cvičenia,

- utváraním základných vedomostí a zodpovedných postojov v oblasti rodinných, partnerských vzťahov a rodičovstva,

- upozorňovaním na význam manželstva, rodiny a plánovaného rodičovstva v živote muža a ženy.

 Využívali sme rôzne metódy a organizačné formy: prezentácie, rozhovor,  besedy, workshopy a prácu s náučnou literatúrou a internetom.

1. Spolupráca s Občianskymi združeniami.

 OZ Nevädza

S OZ Nevädza spolupracujeme už od jeho vzniku. Sídli v našej škole a jeho činnosť je zameraná na prácu a aktivity pre naše postihnuté deti, ale aj pre deti z ohrozených rodín a pod.

V tomto školskom roku nám OZ prispelo na Mikuláške balíčky, a na nákup didaktických pomôcok zo „Zábavného učení“.

 OZ Zvonček

V tomto školskom roku OZ zorganizovalo  9. ročník **-**Letný remeselný tábor - Hotel Liptov Jasná, Demänovská dolina v dvoch turnusoch - júl 2021 a august 2021.

OZ ZPMŠ

Toto OZ nám pomáha vďaka rodičom jedného z našich žiakov. Finančný príspevok sme využili pre potreby školy a zakúpili sme:

interaktívna tabuľa

 interaktívna klávesnica

didaktické pomôcky - “ Pán Učiteľ “

katedry – 7 ks

komunikátory.

Špeciálna základná škola s materskou školou

Nevädzová 3, 821 01 Bratislava

––––––––––––––––––––––––––––––––––––––––––––––––––

IČO: 51825775 Č. j.: 21 / 2021 V Bratislave 15.02.2021

 **Správa o výsledkoch rozboru hospodárenia za rok 2020**

1. **Úvod:**

 ŠZŠ s MŠ Nevädzová 3 funguje pod novým názvom od 01.09.2018. V roku 2020 všetky jej súčasti pracujú vo vzájomnej  spolupráci.

* CŠPP poskytuje svoje služby predovšetkým našim interným žiakom, ale v rámci diagnostiky ju navštevujú aj externí klienti. O jej služby je veľký záujem, dokonca až s dlhými čakacími lehotami na vyšetrenie.
* Novovzniknutá ŠMŠ má dve triedy. V jednej sa vzdelávajú deti s ľahkým postihnutím, prípadne s poruchami reči a s oneskoreným vývinom, v druhej sú deti s ťažším postihnutím, ktoré plynulo prechádzajú do našej ŠZŠ, prípadne inej špeciálnej školy podľa výberu rodiča.
* V ŠZŠ vzdelávame žiakov vo všetkých variantoch - A, B, c.

V školských rokoch 2019/2020 a 2020/2021 sme opäť otvorili prípravný ročník, ktorý je medzi rodičmi veľmi vyhľadávaný.

* Školský klub detí navštevuje každým rokom stále viac detí. V školskom roku 2020/2021 aj s ohľadom na zlú epidemiologickú situáciu na Slovensku sme otvorili o jedno oddelenie školského klubu navyše.
* Výdajná školská jedáleň zabezpečuje stravu len pre deti ŠMŠ , ostatní žiaci a zamestnanci školy sa stravujú v školskej jedálni v areáli školy , ktorá patrí pod VÚC.

Počet žiakov  ŠZŠ i v ŠMŠ si už posledných pár rokov udržujeme približne v rovnakom počte a tým aj stabilné postačujúce financie po EDUZBERE. Školu máme v podstate naplnenú a priestorové podmienky nám už nedovoľujú vyššiu kapacitu.

 ŠZŠ s MŠ na Nevädzovej 3 v Bratislave schválený rozpočet na rok 2020 rozdelila na jednotlivé položky a to na základe COFOGU v rámci školy /09122- I. stupeň a 09212 –II. stupeň/, školského zariadenia ŠŠKD /0950/ , na položky CŠPP / 09602/ a na položky ŠMŠ / 09112/. Postupne sa rozpočet upravoval a tiež sa urobili presuny na položkách v rámci organizácie.

 V tomto roku OA platila preddavkové platby za energie pravidelne bez omeškania . SŠI na Hrdličkovej ulici č.17 v Bratislave, pod ktorú patria byty v budove na Nevädzovej 7 nezaplatila počas roka preddavkové platby za energie za štyri mesiace, ale vyúčtovacie platby za rok 2020 uhradila. Na základe zmluvy o výpožičke zo dňa 8.2.2019 ostatné priestory budovy na Nevädzovej 7 využíva CPPP a P, ktoré sa presťahovalo z Drieňovej č.36. V roku 2020 zaplatili desať preddavkových platieb za energie a tiež  vyúčtovacie platby za rok 2020 . Aj s pomocou týchto platieb úhrada faktúr na prevádzku bola v dobe splatnosti.

 V roku 2020 nás postihla pandémia - COVID-19 čoho dôsledkom boli rôzne opatrenia. Niekoľko mesiacov prebiehala výučba dištančne, dôsledku toho sme mali vyššie náklady na zabezpečenie tejto formy vyučovania, ako technického rázu napríklad rozmnožovanie pracovných listov pre žiakov, nákup notebookov pre učiteľov , ale aj vyššie finančné príspevky na stravu zamestnancom, nákup ochranných pomôcok a dezinfekcie. Zároveň bola zatvorená telocvičňa čoho dôsledok bola strata na prenájme ,čiže nižší príjem, za ktorý by sa mohlo niečo urobiť v škole alebo kúpiť. Tiež sme mali stratu na poplatkoch od rodičov za ŠKD a ŠMŠ.

 **Havárie:**

* **havarijný stav okien v pavilóne D** môžeme s radosťou oznámiť, že prízemie, ktoré využívame na výchovno-vzdelávaciu činnosť my, máme komplet vymenené a tiež sme z vlastných zdrojov vymenili vstupné dvere a vo vnútri sme predeľovacími dverami oddelili časť ŠMŠ od CŠPP, pre zabezpečenie väčšieho kľudu a ticha pri vyšetrovaní detí v centre.
* V septembri roku 2020 sme hlásili **haváriu - oprava vonkajšej omietky nad vchodom do jedálne - pavilón A.** Hrozilo tam spadnutie omietky z výšky 2. poschodia a prípadne úraz, priestor bol opáskovaný a priechod okolo zakázaný. Financie sme získali v novembri a vzniknutú haváriu sme urgentne odstránili.
* Následne posledné dni pred Vianocami nám OA oznámila, že na tom istom pavilóne **zateká strecha** a tak sme hneď začiatkom roka 2021 podali ďalšiu žiadosť o riešenie **havarijného stavu**.

**Do budúcnosti:**

* Potrebovali by sme zrekonštruovať sociálne zariadenia v telocvični a vybudovať WC pre vozíčkarov.
* Opraviť vonkajšie športoviská, ktoré značne chátrajú.
* V budúcnosti sa zameriame aj na opravu vonkajšej fasády školy.
* Naďalej je potrebná výmena niektorých podlahových krytín a dlažby na spoločných priestranstvách v interiéri školy.

* **Vďaka sponzorským darom OZ ZPMP** sme zakúpili názorné didaktické pomôcky, spoločenské hry a manipulačné pomôcky na rozvíjanie motoriky, sluchového a zrakového vnímania, počítania a rozširovania slovnej zásoby. Najväčším prínosom je zakúpenie interaktívnej tabule, dataprojektoru a klávesnice pre viacnásobne postihnuté deti.
* **Darom OZ Nevädza** sme získali didaktické pomôcky na rozvoj čítania, komunikačných zručností a bábkoherectva.
* **Z príspevkov od rodičov, ale i vlastných finančných zdrojov** sme zakúpili nové katedry a veľa pomôcok do kabinetných zbierok.

 **Rozbor hospodárenia za rok 2020.**

**2. Zhodnotenie príjmov za rok 2020**

**a) Príjmy** **štátneho rozpočtu (kód zdroja 111) schválený rozpočet** **vo výške 0,00 €**

**Príjmy** **štátneho rozpočtu (kód zdroja 111) upravený rozpočet**  **vo výške   0,00 €**

**Príjmy** **štátneho rozpočtu (kód zdroja 111) naplnené**  **vo výške 0,00 €**

**b) Mimorozpočtové príjmy (kód zdroja 72g)**

**Schválený rozpočet**  **vo výške 10 000,00 €**

**Upravený rozpočet**  **vo výške  2 499,00 €**

**Čerpanie k 31.12.2020 vo výške 2 499,00 €**

**z toho:**

**Príjmy z prenájmu - za prenájom telocvične (kód zdroja 72g)**

 na podpoložke 212003 **vo výške  679,00 €**

**Poplatky a platby za školskú družinu** (**kód zdroja 72g)**

na podpoložke 223002 **vo výške 1 659,00 €**

**Poplatky a platby za materskú škôlku** (**kód zdroja 72g)**

na podpoložke 223002 **vo výške 161,00 €**.

**Mimorozpočtové prostriedky roku 2020 boli použité v plnej výške .**

***Čerpanie mimorozpočtových prostriedkov k 31.12.2020***

**Mimorozpočtové zdroje/nadpríjem materská škola KZ 72g**

 **– celková výška 161,00 €**

- 09112 633001 KZ 72g – interiérové vybavenie/MRZ/MŠ 70,00 €

- 09112 633006 KZ 72g – všeobecný materiál/MRZ/MŠ 91,00 €

Za poplatky za ŠMŠ od rodičov žiakov sa kúpil materiál na výchovu, farebné tehličky, vyškrabávacie obrázky s plastovými paličkami, farebné cestičky,...

Do interiérového vybavenia sa kúpili farebné úložné boxy.

**Mimorozpočtové zdroje/nadpríjem KZ 72g škola – celková výška 679,00 €**

- 09122 637004 KZ 72g – všeobecné služby/MRZ  679,00 €

Za financie získané z prenájmu telocvične sa uhradila výmena rozbitého skla

na okne, časť platby za revíziu elektroinštalácie a časť platby za kontrolu kotolne.

**Mimorozpočtové zdroje/nadpríjem školská družina KZ 72g**

 **– celková výška 1 659,00 €**

- 0950 633001 KZ 72g – interiérové vybavenie/MRZ/ŠKD 1 022,00 €

- 0950 633006 KZ 72g – všeobecný materiál /MRZ/ŠKD 35,40 €

- 0950 633009 KZ 72g – učebné pomôcky /MRZ/ŠKD 601,60 €

Za poplatky za ŠKD od rodičov žiakov sa kúpilo vybavenie do tried : písací stôl, rôzne druhy úložných boxov, skrinky na boxy, lavička nad boxy, 24 ks gymnastických matracov na relax.Kúpil sa aj spotrebný materiál na výchovu, farebné vyškrabávacie obrázky s príslušenstvom a učebné pomôcky - žinenky.

**3. Zhodnotenie výdavkov**

**ŠZŠ s MŠ na Nevädzovej 3 v Bratislave bol pridelený schválený rozpočet na rok 2020**

 ***-*** ***Normatívne výdavky (600) vo výške 814 889,00 €***

z toho: **610 – mzdy: 582 908,00 €**

 **620 – fondy: 203 727,00 €**

 **630 – prevádzkové náklady: 28 254,00 €**

 **640 – bežné transfery: 0 €**

 Postupne sa rozpočet upravoval a tiež bol rozpočet upravovaný medzi jednotlivými

podpoložkami v rámci rozpočtu školy.

**Úpravy rozpočtu ŠZŠ od 01.01.2020 do 31.12.2020:**

**1. UR/0002771/2020 – úprava príjmov vo výške  782,00 €**

List č. OU-BA-OS2 /2020/045148 zo dňa 22.01.2020

**2. UR/0002908/2020 - príspevok na výchovu a vzdelávanie detí MŠ vo výške 1 151,00 €**

 List č. OU-BA-OS2 /2020/037862 zo dňa 22.01.2020

**3. UR/0002958/2020- dopravné 642014 vo výške 804,00 €**

 List č. OU-BA-OS2 /2020/037860 zo dňa 22.01.2020

**4. UR/0003412/2020 – asistenti učiteľov vo výške 20 320,00 €**

List č. OU-BA-OS2 /2020/038947 zo dňa 23.01.2020

**5**. **UR/ 0003556/2020 – vzdelávacie poukazy 630 vo výške 634,00 €**

 List č. OU-BA-OS2 /2020/037859 zo dňa 23.01.2020

**6. UR/0010251/2020 – úprava V1 na pol. 630 vo výške 63 551,00 €**

List č. OU-BA-OS2 /2020/042182 zo dňa 10.02.2020

**7. UR/0010370/2020 – úprava V1 na pol. 610,620 vo výške - 108 632,00 €**

List č. OU-BA-OS2 /2020/042182 zo dňa 10.02.2020

**8. UR/0037083/2020 – úprava V4 na pol. 630 vo výške 200,00 €**

List č. OU-BA-OS2 /2020/082343 zo dňa 05.06.2020

**9. UR/0049005/2020 – príspevok na učebnice vo výške 3 952,00 €**

List č. OU-BA-OS2 /2020/086051 zo dňa 17.07.2020

**10. UR/0050542/2020 – asistenti učiteľov vo výške 10 160,00 €**

List č. OU-BA-OS2 /2020/095553 zo dňa 24.07.2020

**11. UR/0060421/2020 – úprava V8-výdavky s COVID -19 vo výške 11 409,00 €**

 List č. OU-BA-OS2 /2020/ 113541 zo dňa 07.09.2020

**12. UR/0078601/2020 - dopravné žiakov vo výške - 11,00 €**

 List č. OU-BA-OS2 /2020/112909 zo dňa 29.10.2020

**13.UR/0080927/2020-príspevok na výchovu a vzdelávanie detí MŠ vo výške 412,00 €** List č. OU-BA-OS2 /2020/136762 zo dňa 03.11.2020

**14. UR/0084481/2020-úprava V11 EDUZBER vo výške pol. 610 6 000,00 €**

 **pol. 620 - 6 000,00 €**

 List č. OU-BA-OS2 /2020/139309 zo dňa 12.11.2020

**15. UR /0085067/2020 – vzdelávacie poukazy / 630 vo výške 473,00 €**

 List č. OU-BA-OS2 /2020/136841 zo dňa 12.11.2020

**16. UR /0085260/2020 – prevádzkové náklady vo výške 10 026,00 €**

List č. OU-BA-OS2 /2020/052447 zo dňa 12.11.2020

**17.** **UR /0085429/2020 – úprava V12 vo výške 500,00 €**

 List č. OU-BA-OS2 /2020/141990 zo dňa 12.11.2020

**18**. **UR/0089892/2020 – dofinancovanie osobných nákladov vo výške 38 191,00 €**

 List č. OU-BA-OS2 /2020/066427 zo dňa 20.11.2020

 **19. UR/0091629/2020 – úprava nedaňových príjmov vo výške - 782,00 €** List č. OU-BA-OS2 /2020/045148 zo dňa 26.11.2020

 **20. UR/0094471/2020- dopravné 642014 vo výške 45,00 €**

 List č. OU-BA-OS2 /2020/112909 zo dňa 04.12.2020

 **21**. **UR/0102946/2020 – mimoriadne odmeny vo výške 4 318,00 €**

 List č. OU-BA-OS2 /2020/...... zo dňa .. .12.2020

 **22**. **UR/0103556/2020 – dofinancovanie osobných nákladov vo výške 3 812,00 €**

 List č. OU-BA-OS2 /2020/...... zo dňa .. .12.2020

 **23. UR /0110569/2020 – presun medzi : 620 vo výške - 1 250,00 €**

 **630 vo výške 1 250,00 €**

 List č. OU-BA-OS2 /2020/ ..... zo dňa .. .12.2020

**K 31.12.2020 bol celkový rozpočet upravený a to nasledovne**:

**Bežné výdavky spolu (600)  *876 204,00 €***

z toho: **610 – mzdy: 565 321,00 €**

 **620 – fondy: 188 233,00 €**

 **630 – prevádzkové náklady: 120 400,00 €**

 **640 – bežné transfery: 2 250,00 €**

**Čerpanie výdavkov celkom k 31.12.2020:**

 **Upravený rozpočet Čerpanie % čerpania**

**Bežné výdavky spolu (600)  *vo výške 876 204,00 € 876 201,45 € 100,00 %***

z toho: **610 – mzdy: 565 321,00 € 565 321,00 € 100,00 %**

 **620 – fondy: 188 233,00 € 188 233,00 € 100,00 %**

 **630 – prevádzkové náklady: 120 400,00 € 120 398,40 € 100,00 %**

 **640 – bežné transfery: 2 250,00 € 2 249,05 € 99,96 %**

**Nevyčerpané: 2,55 €**

**Čerpanie nenormatívnych výdavkov k 31.12.2020:**

a) **Asistenti učiteľov:** 610 – mzdy boli vyčerpané **vo výške 22 586,00 €** t. j. na 100,00 %

 620 – fondy boli vyčerpané **vo výške 7 894,00 €** t. j. na 100,00 %

Finančné prostriedky pridelené na asistentov učiteľa v celkovej **výške 30 480,00 €** .

Na rok 2020 sme mali schválený počet asistentov **2,5 úväzku.** Normatívna 1 asistenta na 1 mesiac bol 1 016,00€, ktorý je nepostačujúci na pokrytie finančných nákladov na asistenta.

b) **Vzdelávacie poukazy** – finančné prostriedky boli vyčerpané nasledovne:

 **celkom 1 107,00 €**

z toho:

 - 09122 633009 – učebné a kompenzačné pomôcky 473,00 €

 - 0950 633006 – všeobecný materiál 634,00 €

Hodnota vzdelávacieho poukazu je 3,20 € na jeden mesiac. Na obdobie 1.-6.2020 bolo prevzatých 33 poukazov a na obdobie 9.-12. 2020 37 poukazov.

 Z dôvodu pandémie sa od marca do júna žiaci vzdelávali doma a tak bolo povolené, že financie pridelené na obdobie január až jún 2020 sa môžu použiť aj na kúpu materiálneho zabezpečenia proti COVIDU-19. Zakúpili sa ochranné rúška, bezkontaktné digitálne teplomery, manuálne dávkovače s náplňami a dezinfekcia...

 Za financie pridelené na obdobie september až december 2020 sa kúpili pomôcky a hry: kolky, hod na plechovku- zručnostná hra, logické puzzle, mäkké geometrické tvary, vyškrabávacie farebné obrázky, plastové paličky na vyškrabávanie obrázkov, farebné cestičky a iné...

c) **Príspevok na dopravné pre žiakov** poskytnutý **vo výške 838,00 €** bol čerpaný

 nasledovne:

- 09122 642014 D – príspevok na dopravu 326,70 €

- 09212 642014 D – príspevok na dopravu 511,20 €

Nevyčerpalo sa 0,10 €.

Príspevok sa vyplácal mesačne podľa dochádzky a hodnoty cestovných lístkov. Od januára do júna 2020 sa vyplácal 4 žiakom a od septembra do decembra 5 žiakom.

d**) Učebné a kompenzačné pomôcky v ŠMŠ – poskytnutý príspevok vo výške 1 563,00 €**

 bol čerpaný nasledovne:

- 09112 633009 5 – učebné a kompenzačné pomôcky 1 563,00 €

Príspevok na výchovu a vzdelávanie pre deti MŠ, ktoré majú 1 rok pred plnením povinnej školskej dochádzky.

 Kúpili sa odrážadlá, kolobežky, trojkolka, prilby a chrániče pre deti. Zabezpečila sa didaktická pomôcka v exteriéri – maľovanie hrových prvkov na chodník so zameraním na pohybovú a dopravnú výchovu. Kúpili sa pomôcky: grafomotorika pre najmenších písmenkový slimák, šnurovačka - príroda, tabuľka- príprava písania, farebné vankúšiky emócie, názorné plagáty k výučbe ...

e**) Príspevok na učebnice – poskytnutý príspevok vo výške 3 952,00 €**

 bol čerpaný nasledovne:

- 09122 633009 – učebné a kompenzačné pomôcky 3 952,00 €

Za príspevok boli zakúpené učebnice podľa schváleného zoznamu učebníc MŠVV a Š.

**Celkové čerpanie výdavkov k 31.12.2020 je v percentuálnom vyjadrení 100,00 %.**

**Výdavky.**

**V roku 2020 finančné prostriedky boli použité nasledovne:**

***Položky 610 – mzdy a 620 – fondy***

Z týchto položiek boli vyplatené mzdové náklady a odvody do poisťovní ,odvody do DDS- 3. pilier pre pedagogických, odborných a nepedagogických zamestnancov.

***Položky 630 – prevádzkové náklady***

Prevádzkové náklady boli použité hlavne na cestovné náhrady, na úhradu energií , hlavne za plyn a elektrickú energiu, vodné , stočné a zrážky, poštovné a  telekomunikačné poplatky, ....

**V roku 2020 sa neuskutočnili žiadne zahraničné pracovné cesty.**

Materiálové náklady boli použité hlavne na nákup všeobecného materiálu (kancelárskeho materiálu, papiera ,dezinfekcie, ochranných rúšok, štítov, hygienických a čistiacich potrieb), tonerov, kníh, predplatné časopisov, kompenzačných a učebných pomôcok ako napríklad: výučbové CD - SJ pre žiakov 1. - 3. ročníka, pingpongový stôl,... Nákup spotrebného materiálu na výchovu: farby, pastelky, korálky, plastelínu, struhadlá, rôzne druhy papiera, diagnostických testov, nákup paliva do kosačky, nábytku, priemyselného vysávača, tyčového aku vysávača, vysávača na okná, parného mopu, koberca do triedy, učiteľských stolov, skriniek na notebooky do zborovne, a  iné... Finančné prostriedky boli použité na výdavky spojené s materiálno - technickým zabezpečením dištančného vzdelávania ako na kúpu webkamier, notebookov, USB kľúčov..., a na tlač pracovných listov, vzdelávacích materiálov pre žiakov, ktorým sa materiály potrebné na vzdelávanie nedali poslať elektronickou formou.

Z položky 635- údržba : oprava športového náradia, oprava dverí a zámkov, oprava vodovodných batérií. Stavebné práce- výmena okien v CŠPP a vo výdajni stravy , vchodové a predeľovacie dvere v pavilóne D. Oprava omietky na pavilóne A.

Z položky 636 –boli hradené mesačné prenájmy kopírky, rohoží a dávkovačov: mydla,  papierových utierok, dezinfekcie.

Z položky 637 –poplatky za služby technika BOZP a PO, služby technika PC, výkon zodpovednej osoby, poplatky za UPC, poplatky za SANET, dane za odvoz odpadu, výroba kľúčov , úhrada revízií, biologické ošetrenie odpadov, poistenie úrazové a krádež pre žiakov, dovoz stravy do ŠMŠ a ostatných poskytnutých služieb. Z tejto položky bolo hradené aj stravovanie zamestnancov a žiakov a úhrada OON – dohôd o pracovnej činnosti a vykonaní práce .

 Pridelené finančné prostriedky na prekonanie situácie spôsobenej situáciou COVID-19 vo výške 11 409,00 € sme použili v prvom rade na:

* **zabezpečenie čistého a bezpečného priestoru pre žiakov a zamestnancov školy:**
* Dezinfekčné prostriedky
* Čistiace prostriedky
* Rukavice
* Rúška, štíty
* Teplomery
* Dávkovače –nákup
* Dávkovače - prenájom
* Germicídne lampy
* Bezdotykový dávkovač
* Vysávač Kärcher –mokré i suché vysávanie , tepovanie
* Deliace dvere medzi ŠMŠ a CŠPP na zníženie rizika prenosu nákazy.
* **zabezpečenie dištančného vzdelávania pre všetkých žiakov:**
* Prenájom kopírky - množenie materiálov
* Kancelárske potreby a školské potreby
* Web kamery k starším počítačom v triedach
* Koncom roka nákup notebookov a USB kľúčov.

**Náklady za teplo a vodné a stočné –porovnanie rokov 2019 a 2020:**

a)**TEPLO:** V roku **2019** naše výdavky na kúrenie boli **11 236,77 €**

V roku **2020** naše výdavky na kúrenie boli **10 443,51 €**

b)**VODNÉ A STOČNÉ:** V roku **2019** naše výdavky boli **1 276,30 €**

V roku **2020** naše výdavky boli **1 076,34 €**

Náklady na teplo aj vodu sú oproti roku 2019 nižšie.

***Položka* *640 – bežné transfery***

Zbežných transferovbolo uhradené vyplatenie nemocenských dávok zamestnancom podľa jednotlivých funkčných klasifikácií.

**DOHODY v roku 2020:**

|  |  |  |  |
| --- | --- | --- | --- |
| **Druh práce** | **Hodinová mzda €** | **Celková vyplatená suma €** |  Kmeňový zamestnanec ? |
| Finančná účtovníčka | 15,24  |  6 400,00 | nie |
| Mzdová účtovníčka | 12,92 |  4 960,00 | nie |
| Stavebné pomocné práce |  5,00 |  250,00 | nie |
| Pomocné práce |  7,50 |  300,00 | nie |
| Oprava oplotenia |  7,50 |  300,00 | áno |
| Upratovačka – zástup  |  9,34 |  280,00 | nie |
| Upratovačka TV |  8,70 |  2 750,00 | nie |
| Uvádzanie PZ | 11,25 |  135,00 | nie |
| Pedagogický asistent |  7,50 |  1 800,00 | nie |

Ani jedna dohoda o prácach vykonaných mimo pracovného pomeru nebola uzatvorená so živnostníkom.

**K 31.12.2020 naša organizácia neeviduje neuhradené faktúry.**

**Kapitálové výdavky** na rok 2020 škole neboli pridelené.

**4. Zhodnotenie zamestnanosti:**

 Na začiatku roka 2020 nám bol stanovený  záväzný limit zamestnancov na **32 /**vrátane asistentov/ a pridelený počet AU 2,5. Asistentov potrebujeme a tak sme boli počas roka nútení ich zamestnať viac a financovali sme ich z normatívu. Počas roka sa nám zamestnanosť menila, ale napriek tomu sme sa limit zamestnancov snažili dodržať.

**K 1.1.2020 sme mali stav zamestnancov nasledovný:**

PZ – učitelia ŠZŠ 13,67

učitelia ŠMŠ 2,25

pedagogickí asistenti 4,45

vychovávatelia 2,45

**PZ – spolu: 22,82**

OZ 3,00

NZ 6,30

**SPOLU: 32,12**

V júni 2020 bol našej organizácii zvýšený limit zamestnancov na **32,5** / vrátane asistentov učiteľa/, následne v júli 2020 na **33** zamestnancov a konečný limit zamestnancov s ohľadom na situáciu okolo Covidu- 19 a po Eduzbere k 15.09.2020 nám bol limit zamestnancov stanovený na **34** zamestnancov / vrátane asistentov učiteľa/.

**K 31.12.2020 bol stav zamestnancov nasledovný:**

PZ – učitelia ŠZŠ 14,35

učitelia ŠMŠ 2,20

pedagogickí asistenti 4,65

vychovávatelia 3,45

**PZ – spolu: 24,65**

OZ 3,00

NZ 7,30

**SPOLU: 34,95**

**Aj keď sme počas roka rôzne limit zamestnancov mierne prekročili, finančné zdroje nám postačili.**

V školskom roku 2019/2020 sme mali v ŠZŠ 8 tried A – variantu, 2 triedy B- variantu, 2 triedy C- variantu a v ŠMŠ 2 triedy, s celkovým počtom žiakov 81 žiakov v ŠZŠ a v ŠMŠ 16 detí.

V školskom roku 2020/2021 máme v ŠZŠ 8 tried A – variantu, 2 triedy B- variantu, 2 triedy C- variantu a v ŠMŠ 2 triedy, s celkovým počtom žiakov 84 v ŠZŠ a 13 detí v ŠMŠ.

**5. Zhodnotenie majetkovej pozície:**

Po návrate p. riaditeľky školy z dlhodobej PN sme začali opätovne konať v oblasti majetkovej pozície. Boli sme nahliadnuť do spisu a zároveň sme sa obrátili na súd so sťažnosťou na prieťahy v súdnom konaní a nečinnosť súdu. P. predsedkyňa súdu našu sťažnosť vyhodnotila ako opodstatnenú a súd vytýčil pojednávanie na október 2020. 21.10.2020 bol vynesený rozsudok a  žaloba, ktorou sa OA domáhala zrušenia časti zmluvy o prevode správy majetku štátu a zverenia im do správy budovy , ktoré obývajú, bola v celom rozsahu zamietnutá. OA sa odvolala a zároveň podala návrh na predbežné opatrenie, aby sme ich tu museli strpieť do vynesenia konečného stanoviska na ich odvolanie voči rozsudku.

Zároveň p. riaditeľka podala na súd 2 žaloby voči OA:

* žalobu o vypratanie nehnuteľnosti
* žalobu o vydanie bezdôvodného obohatenia.

Momentálne sme opäť v súdnych konaniach.

**Zostatky na účtoch k 31.12.2020:**

 **- sociálny účet : 4 855,41 €**

 **- darovací účet : 2 293,12 €**

 **- depozitný účet: 75 169,50 €**

 **- stravovací účet: 3 864,70 €**

 PaedDr. Gabriela Chudá

 riaditeľka školy

Vypracovali: PaedDr. Gabriela Chudá

 Mgr. Jana Steinerová

Ľuba Burdzová

Príloha: Pohľadávky a záväzky organizácie v štruktúre podľa lehoty splatnosti – tabuľka

|  |  |  |
| --- | --- | --- |
|  |  |  |
|

|  |  |
| --- | --- |
| *Organizácia: Špeciálna ZŠ s materskou školou, Nevädzová 3, 821 01 Bratislava* |  |
| *IČO: 51825775*  |  |  |  |
| *Stav a vývoj pohľadávok v štruktúre podľa lehoty splatnosti* |  |  |
|  |  |  |  |
| ***Pohľadávky*** | *Hodnota k 31. 12.2019* | *Hodnota k 31. 12.2020* |  |
| *v €* |  |
| ***Pohľadávky podľa doby splatnosti*** |  |  |  |
| *Pohľadávky v lehote splatnosti* | *5 523,00* | *500,00* |  |
| *Pohľadávky po lehote splatnosti* |  |  |  |
| *Spolu(súčet riadkov súvahy 048 a 060)* | *5 523,00* | *500,00* |  |
| ***Pohľadávky podľa zostatkovej doby splatnosti*** |  |  |  |
| *Pohľadávky so zostatkovou dobou splatnosti do 1 roka* | *5 523,00* | *500,00* |  |
| *Pohľadávky so zostatkovou dobou splatnosti od 1 roka do 5 rokov* |  |  |  |
| *Pohľadávky so zostatkovou dobou splatnosti dlhšou ako 5 rokov* |  |  |  |
| *Spolu(súčet riadkov súvahy 048 a 060)* | *5 523,00* | *500,00* |  |
|  |  |  |  |
| *Stav a vývoj záväzkov v štruktúre podľa lehoty splatnosti* |  |  |
|  |  |  |  |
| ***Záväzky*** | *Hodnota k 31. 12.2019* | *Hodnota k 31. 12.2020* |  |
| *v €* |  |
| ***Záväzky podľa doby splatnosti*** |  |  |  |
| *Záväzky v lehote splatnosti* | *70 292,91* | *80 132,05* |  |
| *Záväzky po lehote splatnosti -* ***sociálny fond*** | *3 241,49* | *4 855,41* |  |
| *Spolu(súčet riadkov súvahy 140 a 151)* | *73 534,40* | *84 987,46* |  |
| ***Záväzky podľa zostatkovej doby splatnosti*** |  |  |  |
| *Záväzky so zostatkovou dobou splatnosti do 1 roka* | *73 534,40* | *84 987,46* |  |
| *Záväzky so zostatkovou dobou splatnosti od 1 roka do 5 rokov* |  |  |  |
| *Záväzky so zostatkovou dobou splatnosti dlhšou ako 5 rokov* |  |  |  |
| *Spolu(súčet riadkov súvahy 140 a 151)* | *73 534,40* | *84 987,46* |  |
| *Záväzky:* | *depozit* | *75 169,50* |  |
| ***Pozn. všetky údaje musia vychádzať zo Súvahy*** | *zostatok na SF* | *4 855,41* |  |
|  | *fa za 12/2020* | *1 097,85* |  |
| *Komentár k pohľadávkam a záväzkom po lehote splatnosti:* | *strav.ú. 325 8 7* | *3 864,70* |  |
|  |  | *84 987,46* |  |
| *V Bratislave, dňa: 28.01.2021* |  | *0,00* |  |
| *Vyhotovil: Burdzová* |  |  |  |
|  |  |  |  |

 |  |  |
|  |  |  |
|  |  |